10.1 โครงสร้างการจัดการ

[]

โครงสร้างการจัดการของบริษัท แอล.พี.เอ็น. ดีเวลลอปเมนท์ จำกัด(มหาชน) ณ. วันที่ 31
ธันวาคม 2553 ประกอบด้วย คณะกรรมการทั้งหมดจำนวน 4 ชุด ได้แก่

1. คณะกรรมการบริษัท

2. คณะกรรมการตรวจสอบ

3. คณะกรรมการบริหาร

4. คณะกรรมการสรรหาและพิจารณาค่าตอบแทน

5. คณะกรรมการบริหารความเสี่ยง

10.1.1 คณะกรรมการบริษัท

  คณะกรรมการบริษัท แอล.พี.เอ็น.ดีเวลลอปเมนท์ จำกัด(มหาชน)
  ตามหนังสือรับรองการจดทะเบียนของกระทรวงพาณิชย์ มีจำนวนทั้งสิ้น 14 คน
  ประกอบด้วยผู้ทรงคุณวุฒิที่มีความรู้ความสามารถและประสบการณ์ที่เป็นประโยชน์ต่อการดำเนินธุรกิจของบริษัท
  ดังนี้

- กรรมการอิสระ จำนวน 7 คน (คิดเป็นร้อยละ 50.0)

- กรรมการที่ไม่เป็นผู้บริหาร จำนวน 2 คน (คิดเป็นร้อยละ 14.3)

- กรรมการที่เป็นผู้บริหาร จำนวน 5 คน (คิดเป็นร้อยละ 35.7)

คณะกรรมการบริษัท 14 คน มีรายนาม ดังนี้

1. นายปกรณ์ ทวีสิน ประธานกรรมการและ กรรมการอิสระ

2. ศาสตราจารย์ศิริ เกวลินสฤษดิ์ รองประธานกรรมการและกรรมการอิสระ

3. นายทวีชัย จิตตสรณชัย รองประธานกรรมการและกรรมการอิสระ

4. นายอมรศักดิ์ นพรัมภา กรรมการอิสระ

5. นายเทพ รุ่งธนาภิรมย์ กรรมการอิสระ

6. นายวีระศักดิ์ วหาวิศาล กรรมการอิสระ

7. นายวุฒิพล สุริยาภิวัฒน์ กรรมการอิสระ

8. นายธีรชัย ปัญจทรัพย์ กรรมการที่ไม่เป็นผู้บริหาร

9. นางจงจิตต์ ฐปนางกูร กรรมการที่ไม่เป็นผู้บริหาร

10. นายทิฆัมพร เปล่งศรีสุข กรรมการที่เป็นผู้บริหาร

11. นายพิเชษฐ ศุภกิจจานุสันติ์ กรรมการที่เป็นผู้บริหาร

12. นางยุพา เตชะไกรศรี กรรมการที่เป็นผู้บริหาร

13. นายคัมภีร์ จองธุระกิจ กรรมการที่เป็นผู้บริหาร

14. นายโอภาส ศรีพยัคฆ์ กรรมการที่เป็นผู้บริหาร

โดยมี นางสาวสมศรี เตชะไกรศรี เป็นเลขานุการบริษัท

  บริษัทได้พิจารณาคุณสมบัติของกรรมการอิสระทั้ง 7
  คนแล้วว่ามีความสอดคล้องสอดคล้องกับคุณสมบัติของกรรมการอิสระตามหลักเกณฑ์ของสำนักงานคณะกรรมการหลักทรัพย์และตลาดหลักทรัพย์แห่งประเทศไทย
  ดังนี้

1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทย่อย บริษัทร่วม
หรือนิติบุคคลที่มีความขัดแย้ง โดยให้นับรวมหุ้นที่ถือโดยผู้ที่เกี่ยวข้องด้วย

  2. ไม่เป็นกรรมการหรือเคยเป็นกรรมการที่มีส่วนร่วมในการบริหารงาน ไม่เป็นพนักงาน ลูกจ้าง
  หรือที่ปรึกษาที่ได้รับเงินเดือนประจำ ไม่เป็นผู้มีอำนาจควบคุมของบริษัท บริษัทย่อย บริษัทร่วม
  หรือนิติบุคคลที่มีความขัดแย้งกันทั้งในปัจจุบันและช่วง 2 (สอง) ปีก่อนได้รับการแต่งตั้ง

3. เป็นกรรมการที่ไม่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง บุตร
รวมทั้งคู่สมรสของบุตรของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอชื่อเป็นผู้บริหาร หรือผู้มีอำนาจควบคุมของบริษัท บริษัทย่อย บริษัทร่วม

4. เป็นกรรมการที่ไม่มีผลประโยชน์ หรือมีส่วนได้เสียไม่ว่าทางตรงหรือทางอ้อม
ทั้งในด้านความสัมพันธ์ในลักษณะของการให้บริการทางวิชาชีพ
ความสัมพันธ์ทางธุรกิจและการบริหารงานของบริษัท บริษัทย่อย บริษัทร่วม
หรือผู้ถือหุ้นรายใหญ่ของบริษัท

ลักษณะความสัมพันธ์ตามวรรคหนึ่ง หมายถึง

(1) ความสัมพันธ์ในลักษณะของการให้บริการทางวิชาชีพ

 ลักษณะความสัมพันธ์ : ผู้สอบบัญชี ผู้ให้บริการทางวิชาชีพอื่น เช่น ที่ปรึกษากฎหมาย

ที่ปรึกษาทางการเงิน ผู้ประเมินราคาทรัพย์สิน เป็นต้น

 ระดับนัยสำคัญที่เข้าข่ายไม่อิสระ ดังนี้

- กรณีผู้สอบบัญชี : ห้ามทุกกรณี

- กรณีเป็นผู้ให้บริการทางวิชาชีพอื่น : ได้รับค่าบริการมูลค่ารายการเกิน 2 ล้านบาทต่อปี

(2) ความสัมพันธ์ทางธุรกิจ

   ลักษณะความสัมพันธ์ : กำหนดครอบคลุมรายการทางธุรกิจทุกประเภท ได้แก่
  รายการที่เป็นธุรกรรมปกติ รายการเช่าหรือให้เช่าอสังหาริมทรัพย์
  รายการเกี่ยวกับสินทรัพย์หรือบริการ
  หรือรายการให้หรือรับความช่วยเหลือทางการเงินด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน

 ระดับนัยสำคัญที่เข้าข่ายไม่อิสระ ดังนี้

- มูลค่ารายการ > 20 ล้านบาท หรือ >3% ของ NTA ของบริษัท แล้วแต่จำนวนใดจะต่ำกว่า
ทั้งนี้ในการพิจารณามูลค่ารายการให้รวมรายการที่เกิดขึ้นในระหว่าง 1 (หนึ่ง) ปี
ก่อนวันที่มีการทำรายการในครั้งนี้ด้วย

5. เป็นกรรมการที่มีความเป็นอิสระในการปฏิบัติหน้าที่และแสดงความคิดเห็น
หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทได้โดยอิสระ
โดยไม่อยู่ภายใต้การควบคุมหรือเป็นตัวแทนของผู้บริหาร หรือผู้ถือหุ้นรายใหญ่ของบริษัท
หรือผู้ที่เกี่ยวข้องกับผู้ถือหุ้นรายใหญ่ของบริษัท

6. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

7. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

8. กรรมการอิสระที่มีคุณสมบัติตามที่กำหนดไว้ในข้อ 1- ข้อ 7
อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท บริษัทย่อย
บริษัทร่วม หรือนิติบุคคลที่อาจมีความขัดแย้งโดยมีการตัดสินใจในรูปแบบองค์คณะ (Collective
Decision) ได้

อำนาจและหน้าที่ของคณะกรรมการบริษัท

บริษัทได้กำหนดหน้าที่ความรับผิดชอบของกรรมการ
โดยยึดหลักการกำกับดูแลกิจการที่ดีของตลาดหลักทรัพย์แห่งประเทศไทยและนโยบายเรื่องข้อพึงปฏิบัติที่ดีสำหรับกรรมการบริษัทจดทะเบียนของสำนักงานคณะกรรมการกำกับหลักทรัพย์และตลาดหลักทรัพย์
ดังต่อไปนี้

1. ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท และมติที่ประชุมผู้ถือหุ้น
ด้วยความซื่อสัตย์ สุจริต ระมัดระวัง และมีความรับผิดชอบอย่างสม่ำเสมอ
และดำเนินการโดยการรักษาผลประโยชน์ของผู้ถือหุ้นทุกรายอย่างเท่าเทียมกัน

2. กำหนดวิสัยทัศน์และพันธกิจนโยบาย เพื่อกำกับทิศทางการดำเนินงานของบริษัท
และควบคุมดูแลให้ฝ่ายจัดการดำเนินงานตามนโยบายที่กำหนดไว้อย่างมีประสิทธิภาพ
และประสิทธิผลเพื่อเพิ่มมูลค่าสูงสุดให้แก่บริษัทและผู้ถือหุ้นอย่างมั่นคงและยั่งยืน

3. ต้องจัดให้มีการเปิดเผยข้อมูลต่อผู้ถือหุ้น ผู้ลงทุน และผู้มีส่วนได้ส่วนเสียทุกกลุ่มอย่าง
ถูกต้องครบถ้วน โปร่งใส และทันเวลา

4. จัดให้มีระบบควบคุมภายในและการตรวจสอบภายในที่มีประสิทธิภาพ

5. จัดให้มีการบริหารความเสี่ยงที่มีประสิทธิภาพและมีการติดตามผลอย่างสม่ำเสมอ

6.
จัดให้มีการกำกับดูแลให้มีการดำเนินงานตามหลักการกำกับดูแลกิจการที่ดีและมีการติดตามผลอย่างสม่ำเสมอ

7. จัดให้มีเลขานุการบริษัทเพื่อช่วยดูแลกิจกรรมต่างๆ
ของคณะกรรมการและช่วยให้คณะกรรมการบริษัทปฏิบัติให้เป็นไปตามกฎหมายและข้อกำหนดที่เกี่ยวข้อง

8. จัดให้มีระเบียบจรรยาบรรณทางธุรกิจของกรรมการ ผู้บริหาร
และพนักงานเพื่อเป็นมาตรฐานการปฏิบัติงานภายในบริษัท

9.
คณะกรรมการสามารถแสวงหาความเห็นทางวิชาชีพที่เกี่ยวกับการดำเนินธุรกิจด้วยการว่าจ้างที่ปรึกษาภายนอก
ด้วยค่าใช้จ่ายของบริษัท

10. กำหนด วัน เวลา สถานที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
วันปิดสมุดทะเบียนพักการโอนหุ้น และพิจารณาสรุปผลการดำเนินงานเสนอต่อผู้ถือหุ้น

ในปี 2553 คณะกรรมการบริษัทได้มีการประชุมร่วมกันตามที่กำหนดไว้ล่วงหน้า จำนวน 6 ครั้ง
และมีการประชุมที่เป็นรูปแบบของการเยี่ยมชมโครงการของบริษัท จำนวน 2 ครั้ง รวม 8 ครั้ง
และเข้าร่วมในการประชุมผู้ถือหุ้น จำนวน 1 ครั้ง

การแต่งตั้งและถอดถอนคณะกรรมการบริษัท

คณะกรรมการสรรหาและพิจารณาค่าตอบแทน มีหน้าที่สรรหาบุคคลที่มีคุณสมบัติ
เพื่อดำรงตำแหน่งกรรมการบริษัท โดยการสรรหาบุคคลที่มีคุณสมบัติเหมาะสมอันได้แก่ คุณวุฒิ
ประสบการณ์ ความชำนาญในวิชาชีพ มีภาวะผู้นำ วิสัยทัศน์กว้างไกล มีคุณธรรมและจริยธรรม
มีประวัติการทำงานที่โปร่งใส มีความสามารถในการแสดงความเห็นอย่างเป็นอิสระ
โดยคณะกรรมการสรรหาและพิจารณาค่าตอบแทนจะนำเสนอบุคคลที่เหมาะสม
เสนอต่อที่ประชุมคณะกรรมบริษัทเพื่อพิจารณาให้ความเห็นชอบ
ก่อนจะนำเสนอต่อที่ประชุมผู้ถือหุ้นเพื่อพิจารณาแต่งตั้งหรือเลือกตั้ง
และในกรณีที่ตำแหน่งกรรมการบริษัทว่างลง โดยมิใช่เป็นการออกตามวาระ
คณะกรรมการสรรหาและพิจารณาค่าตอบแทน อาจพิจารณาสรรหาบุคคลที่เหมาะสม
เสนอต่อที่ประชุมคณะกรรมการบริษัท
เพื่อพิจารณาแต่งตั้งบุคคลเข้าเป็นกรรมการบริษัทในตำแหน่งที่ว่างลงได้ตามข้อบังคับของบริษัท

ตามข้อบังคับของบริษัท หมวดที่ 3 ว่าด้วยคณะกรรมการ ข้อ 11
กำหนดให้ที่ประชุมผู้ถือหุ้นเลือกตั้งกรรมการบริษัทตามหลักเกณฑ์ และวิธีการ ดังต่อไปนี้

“ในการประชุมสามัญประจำปีทุกครั้งให้คณะกรรมการออกจากตำแหน่งจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม

กรรมการที่จะต้องออกจากตำแหน่งในปีแรกและปีที่สอง
ภายหลังจดทะเบียนบริษัทนั้นให้ใช้วิธีจับสลากกัน ส่วนปีหลังๆ ต่อไป
ให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง
หากมีผู้อยู่ในตำแหน่งนานที่สุดมากกว่าจำนวนที่ต้องออก
ให้ใช้วิธีจับสลากกันระหว่างผู้ที่อยู่ในตำแหน่งนานที่สุดนั้น
กรรมการผู้ออกไปนั้นอาจได้รับเลือกตั้งใหม่ได้”

10.1.2 คณะกรรมการตรวจสอบ

  คณะกรรมการบริษัทได้แต่งตั้งคณะกรรมการตรวจสอบประกอบด้วยกรรมการอิสระ จำนวน 3
  คนดังนี้

  1. นายอมรศักดิ์ นพรัมภา ประธานกรรมการตรวจสอบ

  2. นายเทพ รุ่งธนาภิรมย์ กรรมการตรวจสอบ

  3. นายวีระศักดิ์ วหาวิศาล กรรมการตรวจสอบ

โดยมีนางสาวปวีณ์ริสา วสิษฐ์ตระกูล ทำหน้าที่เลขานุการคณะกรรมการตรวจสอบ

คณะกรรมการตรวจสอบประกอบด้วยกรรมการบริษัทที่มีคุณสมบัติของกรรมการอิสระตามประกาศของตลาดหลักทรัพย์แห่งประเทศไทย
ซึ่งทุกคนมีความเป็นอิสระและมีคุณสมบัติครบถ้วน ตามที่สำนักงานคณะกรรมการหลักทรัพย์
และตลาดหลักทรัพย์ (กลต.) และตลาดหลักทรัพย์แห่งประเทศไทย( ตลท.) กำหนด โดยมี
นายเทพ รุ่งธนาภิรมย์ และ นายวีระศักดิ์ วหาวิศาล
เป็นบุคคลที่มีความรู้ทางด้านบัญชีและการเงินเป็นอย่างดี ทั้งนี้
คณะกรรมการตรวจสอบมีการประชุมร่วมกันอย่างสม่ำเสมอ และมีการรายงานต่อคณะกรรมการบริษัท
โดยในปี 2553 มีการประชุมของคณะกรรมการตรวจสอบรวมทั้งหมด 4 ครั้ง

คณะกรรมการตรวจสอบ มีหน้าที่ความรับผิดชอบและมีบทบาทการปฏิบัติงาน
ในฐานะที่เป็นองค์กรอิสระที่ให้การสนับสนุนคณะกรรมการในการดูแลกำกับกิจการให้เป็นไปตามหลักธรรมาภิบาล
ขจัดปัญหาความขัดแย้งทางผลประโยชน์ สอบทานข้อมูลทางการเงินที่เสนอต่อที่สาธารณชนและผู้ถือหุ้น
สอบทานระบบการควบคุมภายใน รวมถึงกระบวนการตรวจสอบภายใน
และการสื่อสารกับผู้สอบบัญชีของบริษัท

อนึ่ง เพื่อให้สอดคล้องกับการปฏิบัติตามหมวด 3/1 แห่งพระราชบัญญัติหลักทรัพย์และตลาดหลักทรัพย์
ฉบับแก้ไขเพิ่มเติม(ฉบับที่ 4) 2551 ที่ประชุมคณะกรรมการบริษัทครั้งที่ 1/ 2553 เมื่อวันที่ 18
กุมภาพันธ์ 2553 ได้มีมติพิจารณาเปลี่ยนแปลง
หน้าที่ความรับผิดชอบของคณะกรรมการตรวจสอบให้มีความเข้มข้นขึ้น
พร้อมทั้งสอดคล้องกับประกาศของตลาดหลักทรัพย์เรื่องคุณสมบัติและขอบเขตการดำเนินงานของคณะกรรมการตรวจสอบ
พ.ศ. 2551

ในปี 2553 ที่ประชุมคณะกรรมการบริษัท ครั้งที่ 6/2553 เมื่อวันที่ 16 ธันวาคม 2553
ได้มีมติแต่งตั้ง นายวุฒิพล สุริยาภิวัฒน์ กรรมการบริษัทและกรรมการอิสระ
ให้ดำรงตำแหน่งกรรมการตรวจสอบ โดยมีผลบังคับ ตั้งแต่วันที่ 1 มกราคม 2554 เป็นต้นไป ดังนั้น
คณะกรรมการตรวจสอบจะมีกรรมการที่มีความรู้ทางด้านบัญชีและการเงิน จำนวน 3 ท่าน คือ
นายวุฒิพล สุริยาภิวัฒน์ นายเทพ รุ่งธนาภิรมย์ และนายวีระศักดิ์ วหาวิศาล และในปี 2554
คณะกรรมการตรวจสอบ จะประกอบด้วยกรรมการอิสระ จำนวน 4 คน ดังนี้

1. นายอมรศักดิ์ นพรัมภา ประธานกรรมการตรวจสอบ

2. นายเทพ รุ่งธนาภิรมย์ กรรมการตรวจสอบ

3. นายวีระศักดิ์ วหาวิศาล กรรมการตรวจสอบ

4. นายวุฒิพล สุริยาภิวัฒน์ กรรมการตรวจสอบ

โดยมี นางสาวปวีณ์ริสา วสิษฐ์ตระกูล ทำหน้าที่เลขานุการคณะกรรมการตรวจสอบ

หน้าที่และความรับผิดชอบของคณะกรรมการตรวจสอบ

คณะกรรมการตรวจสอบมีหน้าที่และความรับผิดชอบตามกฎบัตรของคณะกรรมการตรวจสอบ
ซึ่งได้รับอนุมัติจากคณะกรรมการบริษัท ดังนี้

1) สอบทานกระบวนการตรวจสอบระบบการควบคุมภายในและกระบวนการในการจัดทำ
รายงานทางการเงิน

2) พิจารณาและเสนอแต่งตั้งผู้สอบบัญชีรับอนุญาต รวมถึงพิจารณาค่าตอบแทน

  3) สอบทานกระบวนการในการดูแลให้มีการปฏิบัติตามนโยบาย กฎระเบียบ
  ข้อบังคับและกฎหมายที่เกี่ยวข้อง ตลอดจน มติของที่ประชุมคณะกรรมการบริษัท

4) ให้คำแนะนำฝ่ายบริหารในการปรับปรุงกระบวนการทำงานหรือระบบงาน
เพื่อลดความเสี่ยงในเรื่องต่างๆ และเพื่อให้มีระบบการทำงานที่มีประสิทธิภาพ

5) ให้คำแนะนำในการกำหนดนโยบายด้านการกำกับดูแลกิจการที่ดี
รวมทั้งติดตามประเมินและรายงานการปฏิบัติตามแนวทางการกำกับดูแลกิจการที่ดี

6) กำหนดขอบเขตในการตรวจสอบภายใน
และพิจารณารายงานผลการตรวจของสำนักตรวจสอบภายใน

7) พิจารณาและให้ความเห็นต่อคณะกรรมการบริษัทในการแต่งตั้ง โยกย้าย ถอดถอน
กำหนดค่าตอบแทนและการพิจารณาความดีความชอบของเลขานุการคณะกรรมการตรวจสอบ

8) จัดหาที่ปรึกษาจากภายนอก เพื่อให้คำแนะนำหรือช่วยเหลือการปฏิบัติงาน
ตรวจสอบตามความเห็นชอบของคณะกรรมการบริษัท

9) ปฏิบัติงานอื่นใดตามที่คณะกรรมการบริษัทมอบหมาย และคณะกรรมการตรวจสอบ เห็นชอบ

10.1.3 คณะกรรมการบริหาร

  คณะกรรมการบริหารมีจำนวนทั้งหมด 5 คน ดังมีรายนามดังต่อไปนี้

  1. นายทิฆัมพร เปล่งศรีสุข ประธานกรรมการบริหารและ

  ประธานเจ้าหน้าที่บริหาร

  2. นายพิเชษฐ ศุภกิจจานุสันติ์ กรรมการบริหาร

  3. นางยุพา เตชะไกรศรี กรรมการบริหาร

  4. นายคัมภีร์ จองธุระกิจ กรรมการบริหาร

  5. นายโอกาส ศรีพยัดฆ์ กรรมการบริหารและกรรมการผู้จัดการ

คณะกรรมการบริหารได้รับการแต่งตั้งขึ้นโดยการอนุมัติจากคณะกรรมการบริษัท
ประกอบด้วยกรรมการบริษัท ที่เป็นผู้บริหาร จำนวน 4 คน
และเป็นผู้บริหารระดับสูงของบริษัทจำนวน 1 คน โดยคัดเลือกจากบุคคลที่มีความรู้ความสามารถ
มีความเข้าใจในบทบาทหน้าที่ที่ต้องรับผิดชอบและมีความเข้าใจลักษณะงาน
การดำเนินธุรกิจของบริษัทเป็นอย่างดี มีหน้าที่
ในการดูแลบริหารจัดการกิจการของบริษัทให้สอดคล้องกับนโยบายของคณะกรรมการบริษัท
โดยคำนึงถึงผลประโยชน์สูงสุด ของบริษัทเสมอ ในปี 2553
มีการประชุมที่คณะกรรมการบริหารกำหนดไว้ล่วงหน้าจำนวน 13 ครั้ง
และมีการประชุมวาระพิเศษจำนวน 3 ครั้ง รวมการประชุมทั้งสิ้น จำนวน 16 ครั้ง

หน้าที่และความรับผิดชอบของคณะกรรมการบริหาร

1. กำกับดูแลการจัดการ และการดำเนินธุรกิจของบริษัท

2. วางแผนงานและกำหนดกลยุทธ์ในการดำเนินธุรกิจของบริษัทและบริษัทในเครือ
ให้เป็นไปตามวิสัยทัศน์ พันธกิจ

และนโยบายที่ทางคณะกรรมการบริษัทกำหนด

3. ควบคุมการบริหารจัดการให้บรรลุผลตามแผนงานที่ได้กำหนดไว้

4. พิจารณากำหนดทิศทางการลงทุนและการขยายฐานธุรกิจ

5. พิจารณาและบริหารงบประมาณตามที่ได้รับอนุมัติหลักเกณฑ์จากคณะกรรมการบริษัท

6. พิจารณาและอนุมัติการลงทุนในโครงการ หรือ
กิจกรรมที่ไม่อยู่ในแผนงานที่ได้รับอนุมัติจากคณะกรรมการบริษัท

ในวงเงินไม่เกิน 10, 000,000 บาท ต่อครั้ง

  7. ได้รับมอบอำนาจจากคณะกรรมการบริษัทในการกระทำทางด้านนิติกรรมและเอกสาร
  ซึ่งเป็นธุรกรรมปกติในการ

  ดำเนินธุรกิจ ดังต่อไปนี้

7.1) การจดทะเบียน ซื้อ- ขายที่ดิน ที่ดินพร้อมสิ่งปลูกสร้าง สิ่งปลูกสร้างและห้องชุด

7.2 ) การจดทะเบียน และการเช่า-ให้เช่าที่ดิน ที่ดินพร้อมสิ่งปลูกสร้าง สิ่งปลูกสร้าง และห้องชุด

7.3) การจดทะเบียนจำนอง การรับจำนอง การขึ้นเงินจำนอง การจดทะเบียนไถ่ถอนจำนอง

  การจดทะเบียนปลอดจำนองที่ดิน ที่ดินพร้อมสิ่งปลูกสร้าง สิ่งปลูกสร้างและห้องชุด

7.4) การขอรังวัดที่ดิน การขอออกโฉนดที่ดิน การขอแบ่งแยกและการรวมที่ดิน
การขออนุญาตจัดสรรที่ดิน

7.5) การจดทะเบียนภารจำยอมเป็นภารยทรัพย์และสามยทรัพย์ของที่ดิน

  7.6) การจดทะเบียนอาคารชุด การจดทะเบียนนิติบุคคลอาคารชุด
  การแต่งตั้งผู้จัดการนิติบุคคลอาคารชุด

  การเลือกตั้ง/การแต่งตั้งกรรมการนิติบุคคลอาคารชุด

7.7) การทำสัญญากู้เงิน สัญญาต่างๆกับธนาคารพาณิชย์ และสถาบันการเงิน รวมทั้งการเปิดบัญชี
เงินฝาก

7.8) การประชุมเจ้าของร่วมนิติบุคคลอาคารชุดและการแต่งตั้งตัวแทนเข้าร่วมประชุม
และการเข้าสมัครรับเลือกตั้งเป็นกรรมการนิติบุคคลอาคารชุดในฐานะเจ้าของร่วม
รวมทั้งการประชุมผู้ถือหุ้นของบริษัทย่อย บริษัทร่วม และบริษัทในเครือ

7.9) มีอำนาจมอบหมายให้บุคคลอื่นกระทำการแทนรวมถึงนิติกรรมที่เกี่ยวเนื่องกับธุรกรรมของบริษัท

ตามข้อ 7.1-7.8

8. ให้คำปรึกษา และ/หรือ แนะนำการบริหารจัดการแก่ผู้บริหารระดับสูง

9. พิจารณา และ/หรือ กำหนดบุคคลในการดำรงตำแหน่งผู้บริหารระดับสูงของบริษัท
และบริษัทในเครือ

10. พิจารณาเรื่องอื่นๆ ตามที่คณะกรรมการบริษัทมอบหมาย

10.1.4 คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน มีจำนวนทั้งหมด 7 คน ประกอบด้วย กรรมการอิสระ
จำนวน 5 คน

และกรรมการบริหาร จำนวน 2 คน โดยมีรายนามดังต่อไปนี้

  1. นายอมรศักดิ์ นพรัมภา ประธานคณะกรรมการสรรหาและ

  พิจารณาค่าตอบแทน (กรรมการอิสระ)

2. นายทวีชัย จิตตสรณชัย กรรมการอิสระ

3. นายเทพ รุ่งธนาภิรมย์ กรรมการอิสระ

4. นายวีระศักดิ์ วหาวิศาล กรรมการอิสระ

5. นายวุฒิพล สุริยาภิวัฒน์ กรรมการอิสระ

6. นายทิฆัมพร เปล่งศรีสุข ประธานกรรมการบริหาร

7. นายพิเชษฐ ศุภกิจจานุสันติ์ กรรมการบริหาร

โดยมี นางสาวสมศรี เตชะไกรศรี ทำหน้าที่เลขานุการ

ในปี 2553 คณะกรรมการสรรหาและพิจารณาค่าตอบแทนได้มีการประชุมร่วมกันจำนวน 5 ครั้ง

กฎบัตรคณะกรรมการสรรหาและพิจารณาค่าตอบแทน

1. องค์ประกอบและคุณสมบัติ

1.1) คณะกรรมการบริษัทเป็นผู้พิจารณาแต่งตั้งคณะกรรมการสรรหาและพิจารณาค่าตอบแทน
ซึ่งประกอบด้วยกรรมการบริษัทจำนวนไม่เกิน 7 คน

1.2) คณะกรรมการสรรหาและพิจารณาค่าตอบแทนควรมาจากกรรมการอิสระเป็นส่วนใหญ่
ถ้ามีกรรมการที่เป็นผู้บริหารอยู่ในคณะกรรมการสรรหาและพิจารณาค่าตอบแทน
ก็ควรเป็นส่วนน้อยของจำนวนกรรมการทั้งคณะ

1.3)
ให้คณะกรรมการสรรหาและพิจารณาค่าตอบแทนเลือกกรรมการสรรหาและพิจารณาค่าตอบแทนที่เป็น
กรรมการอิสระ จำนวน 1 คน
เพื่อดำรงตำแหน่งประธานคณะกรรมการสรรหาและพิจารณาค่าตอบแทน

1.4) ให้คณะกรรมการสรรหาและพิจารณาค่าตอบแทนพิจารณาเสนอคณะกรรมการแต่งตั้งบุคคล
เพื่อทำหน้าที่เลขานุการคณะกรรมการสรรหาและพิจารณาค่าตอบแทน

  หมายเหตุ : นิยามของ คณะกรรมการในกฎบัตร หมายถึง คณะกรรมการบริษัท
  แอล.พี.เอ็น.ดีเวลลอปเมนท์ จำกัด

  (มหาชน)

2. วาระการดำรงตำแหน่งและค่าตอบแทน

2.1) กรรมการสรรหาและพิจารณาค่าตอบแทนมีวาระดำรงตำแหน่งคราวละ 2 (สอง)ปี
โดยคณะกรรมการสรรหาและพิจารณาค่าตอบแทนชุดแรกมีวาระการดำรงตำแหน่งระหว่างวันที่ 6
พฤศจิกายน 2551 ถึง วันที่ 30เมษายน 2553

2.2)
นอกจากการพ้นตำแหน่งตามวาระแล้วกรรมการสรรหาและพิจารณาค่าตอบแทนอาจพ้นจากตำแหน่ง
เมื่อ (1) ตาย

(2) ลาออก

(3) ขาดคุณสมบัติหรือมีลักษณะต้องห้ามตามกฎหมายว่าด้วยบริษัทมหาชนจำกัด และ/หรือตาม
พ.ร.บ.หลักทรัพย์และตลาดหลักทรัพย์
และ/หรือตามที่คณะกรรมการกำกับหลักทรัพย์และตลาดหลักทรัพย์กำหนด

(4) คณะกรรมการมีมติให้ออก

2.3)
กรรมการสรรหาและพิจารณาค่าตอบแทนคนใดจะลาออกจากตำแหน่งให้ยื่นใบลาออกต่อประธานคณะกรรมการ

2.4)
ในกรณีที่ตำแหน่งกรรมการสรรหาและพิจารณาค่าตอบแทนว่างลงเพราะเหตุอื่นนอกจากถึงคราวออกตาม
วาระให้คณะกรรมการเลือกกรรมการบริษัทคนใดคนหนึ่งดำรงตำแหน่งกรรมการสรรหาและพิจารณาค่าตอบแทนเพื่อทดแทนตำแหน่งที่ว่างโดยผู้ได้รับการแต่งตั้งจะมีวาระการดำรงตำแหน่งเพียงเท่าวาระที่เหลืออยู่ของกรรมการสรรหาและพิจารณาค่าตอบแทน

2.5)
กรรมการสรรหาและพิจารณาค่าตอบแทนซึ่งพ้นจากตำแหน่งตามวาระอาจได้รับการแต่งตั้งให้กลับเข้าดำรงตำแหน่งต่อไปได้

2.6) กรรมการสรรหาและพิจารณาค่าตอบแทนจะได้รับค่าตอบแทนเพียงใดให้เป็นไปตามที่
ที่ประชุมผู้ถือหุ้นกำหนด

3. หน้าที่และความรับผิดชอบ

3.1) ด้านการสรรหา

(3.1.1) เสนอหลักเกณฑ์และแนวทางในการคัดเลือกกรรมการบริษัท อนุกรรมการชุดต่างๆ
และผู้บริหารระดับสูง

(3.1.2) ดำเนินการสรรหา คัดเลือก
และเสนอบุคคลที่มีคุณสมบัติเหมาะสมให้ดำรงตำแหน่งกรรมการบริษัท อนุกรรมการชุดต่างๆ
และผู้บริหารระดับสูง ต่อคณะกรรมการ เพื่อพิจารณา

(3.1.3) เสนอหลักเกณฑ์และแนวทางประเมินผลงานของกรรมการบริษัท
และประธานเจ้าหน้าที่บริหาร

3.2) ด้านการพิจารณาค่าตอบแทน

(3.2.1) เสนอหลักเกณฑ์และแนวทางการกำหนดค่าตอบแทนกรรมการบริษัท อนุกรรมการชุดต่างๆ
ผู้บริหารระดับสูงและพนักงานของบริษัท

(3.2.2) พิจารณาการปรับปรุงนโยบาย
และโครงสร้างการบริหารค่าตอบแทนของกรรมการบริษัทอนุกรรมการชุดต่างๆ
ผู้บริหารระดับสูงและพนักงานของบริษัทให้สอดคล้องกับสภาวะของตลาดแรงงานในขณะนั้น
เพื่อนำเสนอต่อคณะกรรมการ

4. การประชุม

4.1) คณะกรรมการสรรหาและพิจารณาค่าตอบแทนจะต้องจัดให้มีหรือเรียกประชุมอย่างน้อย ปีละ 1
ครั้ง

4.2)
ในการประชุมคณะกรรมการสรรหาและพิจารณาค่าตอบแทนจะต้องมีกรรมการเข้าร่วมในการประชุมแต่ละครั้งเกินกว่ากึ่งหนึ่งของจำนวนกรรมการทั้งหมดและในการประชุมแต่ละครั้งกรรมการอิสระจะต้องมีจำนวนที่มากกว่าจึงจะครบเป็นองค์ประชุม

4.3)
มติที่ประชุมของคณะกรรมการสรรหาและพิจารณาค่าตอบแทนจะถือตามเสียงข้างมากของกรรมการที่มาประชุมและครบองค์ประชุม
ทั้งนี้ กรรมการผู้มีส่วนได้เสียในเรื่องใดจะต้องไม่เข้าร่วมในการพิจารณาหรือลงมติ
เกี่ยวกับเรื่องนั้น

10.1.5 คณะกรรมการบริหารความเสี่ยง

  โดยมติที่ประชุมคณะกรรมการบริษัทครั้งที่ 6/2553 เมื่อวันที่ 16 ธันวาคม พ.ศ.2553
  และที่ประชุมคณะกรรมการบริษัทครั้งที่ 1/2554 เมื่อวันที่ 17 กุมภาพันธ์ 2554
  ได้แต่งตั้งคณะกรรมการบริหารความเสี่ยงจำนวน 8 คน โดยให้มีผลนับตั้งแต่ปี 2554 เป็นต้นไป
  ดังมีรายนามต่อไปนี้

1. นายทิฆัมพร เปล่งศรีสุข ประธานกรรมการบริหารความเสี่ยง

2. นายพิเชษฐ ศุภกิจจานุสันติ์

3. นางยุพา เตชะไกรศรี

4. นายคัมภีร์ จองธุระกิจ

5. นายโอภาส ศรีพยัคฆ์

6. นายปราโมทย์ ชัยพูล

7. นายจรัญ เกษร

8. นางสาวสมศรี เตชะไกรศรี

10.1.6 รายงานการเข้าร่วมประชุมของกรรมการสำหรับคณะกรรมการชุดต่างๆ

ในปี 2553 มีการประชุมของคณะกรรมการชุดต่างๆ โดยมีรายละเอียดดังต่อไปนี้

1. คณะกรรมการบริษัท

  คณะกรรมการบริษัทกำหนดให้มีการประชุมร่วมกันอย่างน้อยไตรมาสละ 1 ครั้ง โดยในปี 2553
  คณะกรรมการบริษัทมีการประชุมร่วมกันจำนวน 6 ครั้ง
  และการประชุมในรูปแบบของการเยี่ยมชมโครงการจำนวน 2 ครั้ง
  รวมเป็นการประชุมกรรมการบริษัท 8 ครั้ง และการเข้าร่วมประชุมในการประชุมผู้ถือหุ้น จำนวน
  1 ครั้ง ดังต่อไปนี้

+----+----------------------+--------------+-------------+-----------+
| ลำ | รายชื่อกรรมการบริษัท     | ระยะเวลา     | จำน         | ป         |
| ดับ |                      |              | วนครั้งของการ | ระชุมผู้ถือหุ้น |
|    |                      | ก            | เข้าร่วมประชุม |           |
|    |                      | ารดำรงตำแหน่ง |             | (จำนวน 1  |
|    |                      | (ปี)          |             | ครั้ง)      |
+----+----------------------+--------------+-------------+-----------+
| 1  | นายปกรณ์ ทวีสิน         | 17           | 8/8         | 1/1       |
+----+----------------------+--------------+-------------+-----------+
| 2  | ศาสตราจารย์ศิริ         | 17           | 8/8         | 1/1       |
|    | เกวลินสฤษดิ์            |              |             |           |
+----+----------------------+--------------+-------------+-----------+
| 3  | นายทวีชัย จิตตสรณชัย     | 17           | 8/8         | 1/1       |
+----+----------------------+--------------+-------------+-----------+
| 4  | นายอมรศักดิ์ นพรัมภา     | 6            | 8/8         | 1/1       |
+----+----------------------+--------------+-------------+-----------+
| 5  | นายเทพ รุ่งธนาภิรมย์     | 17           | 8/8         | 1/1       |
+----+----------------------+--------------+-------------+-----------+
| 6  | นายวีระศักดิ์ วหาวิศาล    | 5            | 8/8         | 1/1       |
+----+----------------------+--------------+-------------+-----------+
| 7  | นายวุฒิพล สุริยาภิวัฒน์     | 17           | 8/8         | 1/1       |
+----+----------------------+--------------+-------------+-----------+
| 8  | นายธีรชัย ปัญจทรัพย์      | 17           | 6/8         | 1/1       |
+----+----------------------+--------------+-------------+-----------+
| 9  | นางจงจิตต์ ฐปนางกูร     | 17           | 7/8         | 1/1       |
+----+----------------------+--------------+-------------+-----------+
| 11 | นางยุพา เตชะไกรศรี     | 17           | 8/8         | 1/1       |
+----+----------------------+--------------+-------------+-----------+
| 12 | นายพิเชษฐ ศุภกิจจานุสันติ์  | 17           | 8/8         | 1/1       |
+----+----------------------+--------------+-------------+-----------+
| 13 | นายคัมภีร์ จองธุระกิจ     | 17           | 8/8         | 1/1       |
+----+----------------------+--------------+-------------+-----------+
| 14 | นายโอภาส ศรีพยัคฆ์      | 5            | 8/8         | 1/1       |
+----+----------------------+--------------+-------------+-----------+

หมายเหตุ :
ระยะเวลาการดำรงตำแหน่งของกรรมการบริษัทในรายงานฉบับนี้นับคำนวณจากวันที่บริษัทได้แปรสภาพ

เป็นบริษัทมหาชนและจดทะเบียนเข้าตลาดหลักทรัพย์แห่งประเทศไทย เมื่อวันที่ 21 มิถุนายน 2537

2. คณะกรรมการตรวจสอบ

  ในปี 2553 คณะกรรมการตรวจสอบมีการประชุมรวมทั้งสิ้น 4 ครั้ง
  ซึ่งเป็นการประชุมที่กำหนดไว้ล่วงหน้า ซึ่งมีคณะกรรมการตรวจสอบเข้าร่วมประชุมดังต่อไปนี้

3. คณะกรรมการบริหาร

  ในปี 2553 คณะกรรมการบริหารมีการประชุม รวมทั้งสิ้น 13 ครั้ง
  ซึ่งเป็นการประชุมที่กำหนดไว้ล่วงหน้า และมีการประชุมวาระพิเศษ จำนวน 3 ครั้ง รวมทั้งสิ้น
  16 ครั้ง โดยมีคณะกรรมการเข้าร่วมประชุมดังต่อไปนี้

+----+--------------------+-------------------+-----------------------+
| ลำ | รายชื่อกรรมการบริหาร  | ตำแหน่ง            | จำนวนครั้ง              |
| ดับ |                    |                   |                       |
|    |                    |                   | ในการเข้าร่วมประชุม      |
+----+--------------------+-------------------+-----------------------+
| 1  | นายทิฆัมพร เปล่งศรีสุข  | ป                 | 15/16                 |
|    |                    | ระธานกรรมการบริหาร |                       |
|    |                    |                   |                       |
|    |                    | และป              |                       |
|    |                    | ระธานเจ้าหน้าที่บริหาร |                       |
+----+--------------------+-------------------+-----------------------+
| 2  | นายพิเชษฐ           | กรรมการบริหาร      | 16/16                 |
|    | ศุภกิจจานุสันติ์         |                   |                       |
+----+--------------------+-------------------+-----------------------+
| 3  | นางยุพา เตชะไกรศรี   | กรรมการบริหาร      | 16/16                 |
+----+--------------------+-------------------+-----------------------+
| 4  | นายคัมภีร์ จองธุระกิจ   | กรรมการบริหาร      | 16/16                 |
+----+--------------------+-------------------+-----------------------+
| 5  | นายโอภาส ศรีพยัคฆ์    | กรรมการบริหาร      | 16/16                 |
|    |                    |                   |                       |
|    |                    | และกรรมการผู้จัดการ  |                       |
+----+--------------------+-------------------+-----------------------+

4. คณะกรรมการสรรหาและพิจารณาค่าตอบแทน

  ในปี 2553 คณะกรรมการสรรหาและพิจารณาค่าตอบแทนมีการประชุมทั้งสิ้น 5 ครั้ง
  ซึ่งเป็นการประชุม ที่กำหนดไว้ล่วงหน้า โดยมีคณะกรรมการเข้าร่วมประชุมดังต่อไปนี้

+----+-------------------+----------------------------+---------------+
| ลำ | รายชื่อ             | ตำแหน่ง                     | จำนวนครั้ง      |
| ดับ |                   |                            |               |
|    |                   |                            | ในก           |
|    |                   |                            | ารเข้าร่วมประชุม |
+----+-------------------+----------------------------+---------------+
| 1  | นายอมรศักดิ์ นพรัมภา  | ประธานกรรมการสรรหาและ      | 5/5           |
|    |                   |                            |               |
|    |                   | พิจารณาค่าตอบแทน             |               |
+----+-------------------+----------------------------+---------------+
| 2  | นายทวีชัย จิตตสรณชัย  | กรร                        | 4/5           |
|    |                   | มการสรรหาและพิจารณาค่าตอบแทน |               |
+----+-------------------+----------------------------+---------------+
| 3  | นายเทพ รุ่งธนาภิรมย์  | กรร                        | 5/5           |
|    |                   | มการสรรหาและพิจารณาค่าตอบแทน |               |
+----+-------------------+----------------------------+---------------+
| 4  | นายวีระศักดิ์ วหาวิศาล | กรร                        | 5/5           |
|    |                   | มการสรรหาและพิจารณาค่าตอบแทน |               |
+----+-------------------+----------------------------+---------------+
| 5  | นายวุฒิพล สุริยาภิวัฒน์  | กรร                        | 5/5           |
|    |                   | มการสรรหาและพิจารณาค่าตอบแทน |               |
+----+-------------------+----------------------------+---------------+
| 6  | นายทิฆัมพร เปล่งศรีสุข | กรร                        | 5/5           |
|    |                   | มการสรรหาและพิจารณาค่าตอบแทน |               |
+----+-------------------+----------------------------+---------------+
| 7  | นายพิเชษฐ          | กรร                        | 5/5           |
|    | ศุภกิจจานุสันติ์        | มการสรรหาและพิจารณาค่าตอบแทน |               |
+----+-------------------+----------------------------+---------------+

  ทั้งนี้ เพื่อให้เป็นไปตามหลักธรรมาภิบาล ในปี 2553 มีการประชุมคณะกรรมการที่ไม่ใช้ผู้บริหาร
  จำนวน 1 ครั้ง ซึ่งมีคณะกรรมการเข้าร่วมประชุม ดังนี้

+---+-------------------+-------------------------------+-------------+
| ล | รายชื่อ             | ตำแหน่ง                        | จำนวนครั้ง    |
| ำ |                   |                               |             |
| ด |                   |                               | ในการเข้า    |
| ับ |                   |                               |             |
|   |                   |                               | ร่วมประชุม    |
+---+-------------------+-------------------------------+-------------+
| 1 | นายปกรณ์ ทวีสิน      | ประธานกรรมการบริษัท และ         | 1/1         |
|   |                   | กรรมการอิสระ                   |             |
+---+-------------------+-------------------------------+-------------+
| 2 | ศาสตราจารย์ศิริ      | รองประธานกรรมการบริษัท และ      | 1/1         |
|   | เกวลินสฤษดิ์         | กรรมการอิสระ                   |             |
+---+-------------------+-------------------------------+-------------+
| 3 | นายทวีชัย จิตตสรณชัย  | รองประธานกรรมการบริษัท และ      | 1/1         |
|   |                   | กรรมการอิสระ                   |             |
+---+-------------------+-------------------------------+-------------+
| 4 | นายอมรศักดิ์ นพรัมภา  | ประธานกรรมการตรวจสอบ          | 1/1         |
|   |                   |                               |             |
|   |                   | ประธาน                        |             |
|   |                   | กรรมการสรรหาและพิจารณาค่าตอบแทน |             |
|   |                   |                               |             |
|   |                   | และกรรมการอิสระ                |             |
+---+-------------------+-------------------------------+-------------+
| 5 | นายเทพ รุ่งธนาภิรมย์  | กรรมการตรวจสอบ                | 1/1         |
|   |                   |                               |             |
|   |                   | กรรมการสรรหาและพิจารณาค่าตอบแทน |             |
|   |                   |                               |             |
|   |                   | และกรรมการอิสระ                |             |
+---+-------------------+-------------------------------+-------------+
| 6 | นายวีระศักดิ์ วหาวิศาล | กรรมการตรวจสอบ                | 1/1         |
|   |                   |                               |             |
|   |                   | กรรมการสรรหาและพิจารณาค่าตอบแทน |             |
|   |                   |                               |             |
|   |                   | และกรรมการอิสระ                |             |
+---+-------------------+-------------------------------+-------------+
| 7 | นายวุฒิพล สุริยาภิวัฒน์  | กรรมการบริษัท และ กรรมการอิสระ   | 1/1         |
+---+-------------------+-------------------------------+-------------+
| 8 | นายธีรชัย ปัญจทรัพย์   | กรรมการบริษัท                   | 1/1         |
+---+-------------------+-------------------------------+-------------+
| 9 | นางจงจิตต์ ฐปนางกูร  | กรรมการบริษัท                   | 1/1         |
+---+-------------------+-------------------------------+-------------+

10.2 การสรรหากรรมการและผู้บริหาร

10.2.1 วิธีการสรรหาบุคคลที่จะแต่งตั้งเป็นกรรมการบริษัท

  คณะกรรมการสรรหาและพิจารณาค่าตอบแทนมีหน้าที่สรรหาบุคคลที่มีคุณสมบัติ
  เพื่อดำรงตำแหน่งกรรมการบริษัท โดยการสรรหาบุคคลที่มีคุณสมบัติที่มีความเหมาะสมในทุกด้าน
  ทั้งคุณวุฒิ ประสบการณ์ ความชำนาญในวิชาชีพ มีภาวะผู้นำวิสัยทัศน์กว้างไกล
  มีคุณธรรมและจริยธรรม มีประวัติการทำงานที่โปร่งใส สามารถแสดงความเห็นอย่างอิสระ
  รวมถึงผลการปฏิบัติงานในฐานะกรรมการบริษัทในช่วงที่ผ่านมา
  โดยเสนอต่อที่ประชุมคณะกรรมการบริษัท
  เพื่อพิจารณาให้ความเห็นชอบร่วมกันก่อนที่จะนำเสนอต่อที่ประชุมผู้ถือหุ้น
  เว้นแต่กรณีที่ตำแหน่งกรรมการบริษัทว่างลง
  โดยมิใช่ว่างลงตามวาระอาจพิจารณาสรรหาบุคคลที่เหมาะสมต่อที่ประชุมคณะกรรมการบริษัท
  เพื่อแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับบริษัท

10.2.2 วิธีการสรรหาบุคคลที่จะแต่งตั้งเป็นผู้บริหาร

  สำหรับผู้บริหารของบริษัทในระดับผู้จัดการฝ่ายขึ้นไปจะพิจารณาคัดเลือก
  โดยกรรมการผู้จัดการและต้องผ่านความเห็นชอบจากคณะกรรมการบริหาร

10.3 ค่าตอบแทนของกรรมการบริษัทและคณะกรรมการชุดย่อย

คณะกรรมการสรรหาและพิจารณาค่าตอบแทนเป็นผู้เสนอหลักเกณฑ์และแนวทางการกำหนดค่าตอบแทนกรรมการ
คณะกรรมการชุดย่อยและผู้บริหาร และนำเสนอต่อคณะกรรมการบริษัทเพื่อพิจารณา
โดยเปรียบเทียบอ้างอิงจากอุตสาหกรรมเดียวกันและที่มีขนาดใกล้เคียงกัน
รวมทั้งพิจารณาอัตราการขยายตัวทางธุรกิจ และการเติบโตของบริษัทควบคู่กันไป
โดยค่าตอบแทนแบ่งออกเป็น 2 ประเภท

10.3.1) ค่าตอบแทนที่เป็นตัวเงิน ประกอบด้วย ค่าเบี้ยประชุมและบำเหน็จ ดังนี้

1) ค่าตอบแทนของกรรมการ ประจำปี 2553 ตามสิทธิ์และผลประโยชน์ตอบแทนในการปฏิบัติหน้าที่
ได้แก่ ค่าพาหนะ ค่ารับรอง เบี้ยเลี้ยง เบี้ยประชุม และค่าใช้จ่ายที่จำเป็น (ข้อบังคับบริษัท หมวดที่
3 ว่าด้วยคณะกรรมการ ข้อ 18) โดยในการประชุมสามัญผู้ถือหุ้น ประจำปี 2553 เมื่อวันที่ 8
เมษายน 2553 ที่ประชุมได้มีมติอนุมัติวงเงินค่าตอบแทนเป็นเงินจำนวน6,930,000 บาท
และอนุมัติบำเหน็จกรรมการสำหรับผลการปฎิบัติงานประจำปี 2552 ที่จ่ายในปี 2553 ในอัตรา
10.5 เท่าของค่าตอบแทนรายเดือน โดยมอบหมายให้คณะกรรมการบริษัทเป็นผู้ใช้ดุลยพินิจ
พิจารณาจัดสรรค่าตอบแทนต่อไป โดยมีรายละเอียดดังต่อไปนี้

+-----------------------+-----+---------+--------+--------+-----------+
| ตำแหน่ง                | จำ  | ค       |        | บำเหน็จ |           |
|                       | นวน | ่าตอบแทน |        | กรรมกา |           |
|                       |     |         |        | รสำหรับ |           |
|                       | (   | ประจำปี  |        | ผลการฎ |           |
|                       | คน) | 2553    |        | ิบัติงานปี |           |
|                       |     |         |        | 2552   |           |
|                       |     |         |        |        |           |
|                       |     |         |        | ท      |           |
|                       |     |         |        | ี่จ่ายในปี |           |
|                       |     |         |        | 2553   |           |
+-----------------------+-----+---------+--------+--------+-----------+
|                       |     | บาท/    | รวม    | บาท/คน | รวม (บาท) |
|                       |     | ปี/คน    | (บาท)  |        |           |
+-----------------------+-----+---------+--------+--------+-----------+
| ประธานกรรมการบริษัท     | 1   | 900,000 | 9      | 7      | 787,500   |
|                       |     |         | 00,000 | 87,500 |           |
+-----------------------+-----+---------+--------+--------+-----------+
| รองประธานกรรมการบริษัท  | 2   | 600,000 | 1,2    | 5      | 1,050,000 |
|                       |     |         | 00,000 | 25,000 |           |
+-----------------------+-----+---------+--------+--------+-----------+
| ประธานกรรมการตรวจสอบ  | 1   | 840,000 | 8      | 7      | 735,000   |
|                       |     |         | 40,000 | 35,000 |           |
+-----------------------+-----+---------+--------+--------+-----------+
| กรรมกา                | 2   | 720,000 | 1,4    | 6      | 1,260,000 |
| รบริษัทและกรรมกาตรวจสอบ |     |         | 40,000 | 30,000 |           |
+-----------------------+-----+---------+--------+--------+-----------+
| กรรมการบริษัท           | 3   | 300,000 | 9      | 2      | 787,500   |
|                       |     |         | 00,000 | 62,500 |           |
+-----------------------+-----+---------+--------+--------+-----------+
| กรรมก                 | 4   | 300,000 | 1,2    | 2      | 1,050,000 |
| ารบริษัทและกรรมการบริหาร |     |         | 00,000 | 62,500 |           |
+-----------------------+-----+---------+--------+--------+-----------+
| กรรมการ               | 1   | -       | -      | -      | -         |
| บริหารและกรรมการผู้จัดการ |     |         |        |        |           |
+-----------------------+-----+---------+--------+--------+-----------+
| รวม                   | 14  | 3,      | 6,4    | 3,2    | 5,670,000 |
|                       |     | 660,000 | 80,000 | 02,500 |           |
+-----------------------+-----+---------+--------+--------+-----------+

หมายเหตุ :
กรรมการผู้จัดการเป็นกรรมการบริษัทและกรรมการบริหารโดยตำแหน่งและมีฐานะเป็นพนักงานบริษัท

ดังนั้นจึงมิได้รับค่าตอบแทนรายเดือนในฐานะกรรมการบริษัทและกรรมการบริหาร

ค่าตอบแทนกรรมการสรรหาและพิจารณาค่าตอบแทน

  --------------- ------------------- ---------------- ---------------------
  ตำแหน่ง          จำนวนกรรมการ (คน)   ค่าตอบแทนประจำปี   
                                      2553             

                                      บาท/ ปี/ คน       รวมทั้งหมด(บาท)

  ประธานกรรมการ   1                   90,000           90,000

  กรรมการ         6                   60,000           360,000

  รวม             7                   150,000          450,000
  --------------- ------------------- ---------------- ---------------------

2) ส่วนค่าตอบแทนของกรรมการบริหาร ประกอบด้วย ค่าจ้างบริหาร โบนัส
ซึ่งมีจำนวนกรรมการบริหารของ บริษัท รวมทั้งสิ้น 4 คน โดยมีค่าตอบแทนรวมกันเป็นเงิน
10,540,000 บาท

10.3.2) ค่าตอบแทนอื่น

-ไม่มี-

10.4 การกำกับดูแลกิจการ

คณะกรรมการบริษัทได้ให้ความสำคัญต่อการกำกับดูแลกิจการที่ดี เนื่องจากตระหนักดีว่า
การกำกับดูแลกิจการที่ดีสามารถเพิ่มขีดความสามารถในการแข่งขันทางธุรกิจ
ดังนั้นคณะกรรมการบริษัทจึงให้ความสำคัญ ต่อการบริหารงานบนพื้นฐานแห่งความซื่อสัตย์ สุจริต
มีคุณธรรมและจริยธรรมตามหลักธรรมาภิบาล
อันเป็นปัจจัยสำคัญที่ส่งผลให้การดำเนินธุรกิจของบริษัทเป็นไปอย่างโปร่งใส
มีประสิทธิภาพและประสิทธิผล มั่นคง และเจริญเติบโตอย่างยั่งยืน ตลอดจนเพิ่มมูลค่าทางเศรษฐกิจ

ทั้งนี้คณะกรรมการบริษัทประกาศใช้จรรยาบรรณทางธุรกิจของคณะกรรมการบริษัท
จรรยาบรรณทางธุรกิจของ พนักงาน
โดยยึดแนวทางการดำเนินธุรกิจที่สอดคล้องกับหลักปรัชญาเศรษฐกิจพอเพียงให้เป็นแบบแผนของการปฏิบัติที่ดีของกรรมการและพนักงาน
เพื่อให้มั่นใจได้ว่าการปฏิบัติงานตามภาระหน้าที่ที่ได้รับมอบหมายนั้นเป็นไปโดยถูกต้องตามแนวทางของหลักธรรมาภิบาลและได้เผยแพร่ในเว็บไซด์ของบริษัทคือ
www.lpn.co.th โดยมีรายละเอียดดังต่อไปนี้

10.4.1 นโยบายเกี่ยวกับการกำกับดูแลกิจการ

  คณะกรรมการบริษัทตระหนักและให้ความสำคัญในหลักการกำกับการดูแลกิจการที่ดี
  โดยเน้นความโปร่งใสของการดำเนินธุรกิจเพื่อเพิ่มความเชื่อมั่นแก่ผู้ถือหุ้น นักลงทุน
  และผู้มีส่วนได้เสีย โดยมีหลักการที่สำคัญดังนี้

1. การปฏิบัติต่อผู้ถือหุ้น และผู้มีส่วนได้เสียอย่างเท่าเทียมและเป็นธรรม

2. คณะกรรมการบริษัททุ่มเท มุ่งมั่นในการปฏิบัติหน้าที่ด้วยความรอบคอบ โปร่งใส
เพื่อประโยชน์สูงสุดต่อองค์กร ผู้ถือหุ้น นักลงทุนและผู้มีส่วนได้เสียทั้งหมด

3. มีการกำหนดจรรยาบรรณทางธุรกิจของคณะกรรมการบริษัทและพนักงาน
เพื่อเป็นแนวทางในการปฏิบัติงานให้สอดคล้องกับหลักการกำกับดูแลกิจการที่ดี

ทั้งนี้ แนวทางของการกำกับดูแลกิจการที่ดีของบริษัทมีรายละเอียดดังต่อไปนี้

หมวดที่ 1 สิทธิของผู้ถือหุ้น (Rights of Shareholders)

  บริษัทให้ความเคารพต่อสิทธิขั้นพื้นฐานของผู้ถือหุ้นทั้งในฐานะของนักลงทุนและในฐานะเจ้าของบริษัท
  ด้วยการปฏิบัติต่อผู้ถือหุ้นอย่างเท่าเทียมกัน ซึ่งผู้ถือหุ้นสามารถรับทราบผลการดำเนินงาน
  นโยบายการบริหารงาน
  หรือการเข้าทำรายการที่เกี่ยวโยงกันอย่างถูกต้องครบถ้วนตามความเป็นจริงผ่าน
  ช่องทางเว็บไซต์ของบริษัท คือ www.lpn.co.th ทั้งภาษาไทยและภาษาอังกฤษ
  หรือเว็บไซต์ของตลาดหลักทรัพย์แห่งประเทศไทย คือ www.set.or.th
  ผู้ถือหุ้นสามารถมั่นใจได้ว่าสิทธิดังกล่าวได้รับการคุ้มครองและปฏิบัติด้วยดีเสมอ ยกตัวอย่างเช่น

1) บริษัทได้แต่งตั้งให้บริษัท ศูนย์รับฝากหลักทรัพย์ (ประเทศไทย) จำกัด
ทำหน้าที่เป็นนายทะเบียนหลักทรัพย์ ของบริษัท เพื่ออำนวยความสะดวกให้กับผู้ถือหุ้น
ในการดำเนินงานเกี่ยวกับงานทะเบียนหลักทรัพย์ของบริษัท

  2) สิทธิในการเข้าร่วมประชุมสามัญผู้ถือหุ้น ซึ่งจัดให้มีปีละ 1 ครั้ง ในวัน เวลา
  และสถานที่ที่เหมาะสม
  โดยบริษัทได้ส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดเพียงพอ
  ครบถ้วน แสดงรายละเอียดความเป็นมา และความเห็นของคณะกรรมการบริษัทในทุกวาระ
  มีรายละเอียดในเรื่องดังต่อไปนี้

- ข้อมูลของบุคคลที่ได้รับการเสนอชื่อให้เข้าดำรงตำแหน่งกรรมการแทนกรรมการที่ครบกำหนด

ออกจากตำแหน่งตามวาระ

- ข้อมูลของบุคคลที่เสนอชื่อให้เข้าดำรงตำแหน่งกรรมการ

- ข้อบังคับของบริษัทเฉพาะที่เกี่ยวกับการประชุมผู้ถือหุ้น

- เอกสารและหลักฐานที่ผู้เข้าร่วมประชุมต้องแสดงก่อนเข้าร่วมประชุม วิธีการมอบฉันทะ

การลงทะเบียนและการออกเสียงลงคะแนนในการประชุมผู้ถือหุ้น

- แผนที่สถานที่จัดการประชุมสามัญผู้ถือหุ้น

- หนังสือมอบฉันทะ แบบ ข. (แบบที่กำหนดรายการต่างๆ ที่จะมอบฉันทะที่ละเอียดชัดเจน ตายตัว)
ทั้งนี้บริษัทได้จัดทำหนังสือมอบฉันทะตามแบบประกาศของกระทรวงพาณิชย์ซึ่งมี 3 แบบ คือ แบบ ก.
แบบ ข. และ แบบ ค. โดยให้สิทธิแก่ผู้ถือหุ้นในการเลือกหนังสือมอบฉันทะแบบใดแบบหนึ่งก็ได้
โดยสามารถ Download หนังสือมอบฉันทะจากทางเว็บไซต์ของบริษัท ทั้งนี้
เพื่อให้ผู้ถือหุ้นใช้ประกอบการพิจารณาตัดสินใจลงคะแนนในวาระต่างๆ เป็นการล่วงหน้าไม่น้อยกว่า
7 วัน นอกจากนี้ บริษัทได้ลงประกาศโฆษณาในหนังสือพิมพ์เป็นเวลาติดต่อกัน 3 วัน ก่อนวันประชุม
ไม่น้อยกว่า 3 วัน และด้านการลงทะเบียนเข้าประชุมเป็นไปโดยสะดวก
สามารถลงทะเบียนล่วงหน้าก่อนการประชุมไม่น้อยกว่า 1 ชั่วโมง

  3)
  บริษัทได้เพิ่มช่องทางการเผยแพร่หนังสือนัดประชุมผู้ถือหุ้นและเอกสารประกอบการประชุมผ่านทางเว็บไซต์ของบริษัท
  คือ www.lpn.co.th ทั้งภาษาไทยและภาษาอังกฤษเป็นการล่วงหน้าก่อนวันประชุม 30 วัน
  เพื่อให้ผู้ถือหุ้นมีเวลาพิจารณาวาระที่สำคัญต่างๆ มากยิ่งขึ้น

4) บริษัทมอบหมายให้บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัทเป็นผู้จัดส่งหนังสือนัดประชุมผู้ถือหุ้นให้แก่ผู้ถือหุ้นล่วงหน้าก่อนวันประชุม
21 วัน บริษัทให้สิทธิแก่ผู้ถือหุ้นที่เข้ามาร่วมประชุมผู้ถือหุ้นในภายหลังที่ได้เริ่มการประชุมแล้ว
โดยมีสิทธิออกเสียงลงคะแนนในวาระที่อยู่ระหว่างการพิจารณาและยังไม่ได้ลงมติพร้อมนับเป็นองค์ประชุมตั้งแต่วาระที่เข้าร่วมประชุมและออกเสียง
เป็นต้นไป

5) ในการประชุมผู้ถือหุ้น บริษัทได้กำหนดให้มีขั้นตอนในการประชุมอย่างถูกต้องตามกฎหมาย
และคำนึงถึงความสะดวก สิทธิและความเท่าเทียมกันของผู้ถือหุ้นเป็นหลัก
โดยในการลงทะเบียนเพื่อเข้าร่วมประชุม บริษัทได้จัดให้มีเจ้าหน้าที่ และเทคโนโลยีที่เหมาะสม
เพียงพอ เพื่ออำนวยความสะดวกในการตรวจสอบเอกสารของผู้ถือหุ้น ล่วงหน้าก่อนการประชุม
มากกว่า 1 ชั่วโมง

  6) ในการประชุมผู้ถือหุ้น ก่อนเริ่มการประชุมตามวาระประธานกรรมการบริษัทจะกล่าวแนะนำ
  คณะกรรมการบริษัท ผู้สอบบัญชีของบริษัท ที่ปรึกษากฎหมายของบริษัท
  ที่เข้าร่วมประชุมด้วยต่อผู้ถือหุ้น
  พร้อมทั้งชี้แจงให้ผู้ถือหุ้นทราบถึงวิธีการในการลงคะแนนเสียงและสิทธิของผู้ถือหุ้น
  โดยประธานที่ประชุมทำหน้าที่ควบคุมการประชุมให้เป็นไปตามลำดับวาระที่แจ้งในหนังสือนัดประชุมผู้ถือหุ้น
  จัดสรรเวลาให้เหมาะสมเพียงพอสำหรับการนำเสนอประเด็นต่างๆ ของแต่ละวาระ
  โดยไม่มีการเพิ่มวาระอื่น นอกเหนือจากที่ระบุไว้ในหนังสือนัดประชุม

  นอกจากนั้น บริษัทยังได้จัดให้มีบัตรลงคะแนนเสียงสำหรับผู้ถือหุ้นใช้ในการลงคะแนนเสียงในแต่ละ
  วาระ และได้ตรวจนับคะแนนเสียง พร้อมทั้งเปิดเผยคะแนนเสียงในทุกวาระ ทั้งเห็นด้วย
  ไม่เห็นด้วย และงดออกเสียง ด้วยความโปร่งใสและเป็นธรรม
  ทั้งนี้คณะกรรมการบริษัทได้เปิดโอกาสให้ผู้ถือหุ้นแสดงความคิดเห็น ซักถามเรื่องต่างๆ
  เกี่ยวกับการดำเนินธุรกิจของบริษัท และบริษัทย่อย พร้อมทั้งมีการบันทึกการประชุมอย่างถูกต้อง
  ครบถ้วน

7) บริษัทได้เปิดเผยรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนพักการโอนหุ้นก่อนการประชุมสามัญผู้ถือหุ้นประจำปี
ให้ผู้ถือหุ้นทราบผ่านทางเว็บไซต์ของบริษัท คือ www.lpn.co.th ทั้งภาษาไทยและภาษาอังกฤษ

  8) การประชุมสามัญผู้ถือหุ้นประจำปีทุกครั้ง
  ในวาระเลือกตั้งกรรมการแทนกรรมการที่ออกตามวาระบริษัทได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
  ทั้งนี้เพื่อเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง
  โดยบริษัทได้แนบรายละเอียดเกี่ยวกับกรรมการแต่ละคนที่ได้รับการเสนอเข้ารับการเลือกตั้งที่มีข้อมูลที่เพียงพอที่
  ผู้ถือหุ้นสามารถใช้ประกอบการพิจารณา

  9) ในการประชุมสามัญผู้ถือหุ้นประจำปีทุกครั้ง
  บริษัทยังได้ให้สิทธิผู้ถือหุ้นในการพิจารณาอนุมัติค่าตอบแทนของคณะกรรมการบริษัท
  และคณะกรรมการชุดย่อย
  โดยบริษัทได้แนบรายละเอียดเกี่ยวกับค่าตอบแทนของคณะกรรมการบริษัท
  และคณะกรรมการชุดย่อยที่มีข้อมูลที่เพียงพอที่ผู้ถือหุ้นสามารถใช้ประกอบการพิจารณา

10)ในการประชุมสามัญผู้ถือหุ้นประจำปีทุกครั้ง บริษัทได้กำหนดให้มีวาระการแต่งตั้งผู้สอบบัญชี
และการกำหนดค่าตอบแทนของผู้สอบบัญชี โดยเสนอให้ผู้ถือหุ้นพิจารณาอนุมัติ
ซึ่งบริษัทได้แนบรายละเอียดเกี่ยวกับผู้สอบบัญชีที่เสนอเข้ารับการแต่งตั้ง
รวมทั้งรายละเอียดเกี่ยวกับค่าตอบแทนของผู้สอบบัญชีที่มีข้อมูลเพียงพอที่ผู้ถือหุ้นสามารถใช้ประกอบการพิจารณา

11)บริษัทได้นำระบบ E-Voting ของบริษัท ศูนย์รับฝากหลักทรัพย์ (ประเทศไทย) จำกัด มาใช้ใน
การลงทะเบียน และตรวจนับองค์ประชุมผู้ถือหุ้น
รวมทั้งการนับคะแนนในการลงมติตามวาระการประชุม

12)ในระหว่างการประชุม
คณะกรรมการบริษัทได้เปิดโอกาสให้ผู้ถือหุ้นแสดงความคิดเห็นข้อเสนอแนะ
หรือตั้งคำถามในวาระต่างๆ อย่างอิสระก่อนลงมติ

13)บริษัทได้ดำเนินการจัดทำรายงานการประชุมผู้ถือหุ้น
ภายหลังที่ประชุมผู้ถือหุ้นสิ้นสุดลงอย่างละเอียด ครบถ้วน
ตามข้อเท็จจริงที่ปรากฏในการประชุมผู้ถือหุ้น โดยจัดส่งให้แก่ตลาดหลักทรัพย์แห่งประเทศไทย
และกระทรวงพาณิชย์ภายใน 14 วันหลังการประชุม พร้อมทั้งเผยแพร่ผ่านทางเว็บไซต์ของบริษัท คือ
www.lpn.co.th ทั้งภาษาไทยและภาษาอังกฤษ

  14)การออกเสียงคะแนนกระทำโดยเปิดเผย โดยมีบัตรลงคะแนนในแต่ละวาระ
  เพื่อให้ผู้ถือหุ้นสามารถลงคะแนน ได้โดยอิสระ

  15)บริษัทมีนโยบายการจ่ายเงินปันผลแก่ผู้ถือหุ้นทุกรายในอัตราที่เท่าเทียมกัน

  16)เพิ่มช่องทางการเผยแพร่จดหมายเชิญประชุม
  และเอกสารประกอบการพิจารณารวมถึงกฎเกณฑ์การเข้าประชุม และข้อบังคับเกี่ยวกับการประชุม
  ในเว็บใซต์ของบริษัท คือ www.lpn.co.th
  ทั้งภาษาไทยและภาษาอังกฤษเป็นการล่วงหน้าก่อนได้รับเอกสารการประชุม
  เพื่อให้ผู้ถือหุ้นมีเวลาพิจารณามากยิ่งขึ้น โดยข้อมูลดังกล่าวมีรายละเอียดอย่างเพียงพอ
  และครบถ้วน

  17)ให้สิทธิผู้ถือหุ้นที่เข้าร่วมประชุมในภายหลังที่ได้เริ่มการประชุมแล้ว ในการออกเสียงลงคะแนน
  สำหรับวาระที่อยู่ในระหว่างการพิจารณาและยังไม่มีการลงมติ
  โดยนับเป็นองค์ประชุมตั้งแต่วาระที่ได้เข้าร่วมประชุม และออกเสียงเป็นต้นไป

  18)บริษัทได้ดูแลผู้ถือหุ้น โดยการให้รับทราบข้อมูล ข่าวสาร ผลการดำเนินงาน
  และนโยบายในการบริหารงานอย่างสม่ำเสมอ และทันเวลา
  โดยนอกจากการเปิดเผยข้อมูลผ่านระบบข่าวของตลาดหลักทรัพย์แห่งประเทศไทยแล้ว
  บริษัทยังได้นำข้อมูลที่สำคัญ รวมทั้งข่าวสารต่างๆ ที่เป็นปัจจุบัน แสดงไว้บนเว็บไซต์ของบริษัท คือ
  www.lpn.co.th

  19)ในปี 2554 เป็นต้นไป บริษัทจะเปิดโอกาสให้ผู้ถือหุ้นเสนอวาระการประชุมล่วงหน้า
  โดยกำหนดช่วงระหว่างเดือนตุลาคม - เดือนธันวาคม ของแต่ละปี

หมวดที่ 2 การปฏิบัติต่อผู้ถือหุ้นอย่างเท่าเทียมกัน (Equitable Treatment of
Shareholders)

  บริษัทดำเนินธุรกิจโดยยึดหลักคุณธรรม จริยธรรม รับผิดชอบต่อสังคมและผู้ที่เกี่ยวข้องทุกฝ่าย
  คณะกรรมการบริษัทปฏิบัติหน้าที่โดยคำนึงถึงผลประโยชน์สูงสุดสำหรับผู้ถือหุ้นอย่างเท่าเทียมกัน
  โดยให้ความสำคัญและเคารพต่อสิทธิแห่งความเป็นเจ้าของของผู้ถือหุ้น
  โดยไม่เอื้อประโยชน์ต่อผู้มีส่วนได้เสียกลุ่มใดกลุ่มหนึ่ง
  ทั้งนี้ผู้ถือหุ้นจึงสามารถมั่นใจได้ว่าสิทธิของตนจะได้รับการคุ้มครองและปฏิบัติด้วยดีเสมอ
  คณะกรรมการบริษัทมีแนวทางในการรักษาไว้ซึ่งสิทธิดังกล่าว ดังนี้

1) บริษัทเปิดเผยข้อมูลให้ผู้ถือหุ้นทราบอย่างเพียงพอ ทันเวลา และทั่วถึงเกี่ยวกับผลการดำเนินงาน
นโยบายการบริหารงาน ข้อมูลการทำรายการที่เกี่ยวโยงกันอย่างถูกต้องครบถ้วน
รวมถึงการเผยแพร่ข้อมูลที่จำเป็นต่อการตัดสินใจของผู้ถือหุ้นผ่านช่องทางเว็บไซต์ของตลาดหลักทรัพย์แห่งประเทศไทย
www.set.or.th และเว็บไซต์บริษัท คือ www.lpn.co.th ทั้งภาษาไทยและภาษาอังกฤษ

  2) บริษัทจัดการประชุมผู้ถือหุ้นให้เป็นไปตามลำดับวาระที่แจ้งไว้ในหนังสือนัดประชุมผู้ถือหุ้น
  โดยบริษัทจะไม่เพิ่มวาระการประชุมโดยไม่ได้แจ้งให้ผู้ถือหุ้นทราบล่วงหน้า
  หากจะมีการเพิ่มวาระเพื่อพิจารณาเรื่องอื่นนอกเหนือจากที่กำหนดไว้ในหนังสือนัดประชุมผู้ถือหุ้นจะต้องได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า
  1 ใน 3 ของผู้ถือหุ้นที่มาประชุมและมีสิทธิออกเสียง

  3) ในการประชุมผู้ถือหุ้นทุกครั้ง
  บริษัทได้ดำเนินการจัดส่งหนังสือเชิญประชุมพร้อมเอกสารข้อมูลประกอบการประชุมโดยมีรายละเอียดครบถ้วนถูกต้อง
  รวมทั้งความเห็นของคณะกรรมการบริษัทในแต่ละวาระอย่างเพียงพอภายในระยะเวลาที่กฎหมายกำหนด
  อีกทั้งยังมีการเผยแพร่จดหมายเชิญประชุมผู้ถือหุ้นและเอกสารประกอบการประชุมทั้งภาษาไทยและภาษาอังกฤษ
  เป็นการล่วงหน้าก่อนการประชุมเพื่อให้ผู้ถือหุ้นได้มีเวลาในการพิจารณามากยิ่งขึ้นทางเว็บไซต์บริษัท
  คือ www.lpn.co.th

4) หากผู้ถือหุ้นไม่สามารถเข้าร่วมประชุมได้
บริษัทได้จัดส่งหนังสือมอบฉันทะตามแบบของกระทรวงพาณิชย์ไปพร้อมหนังสือนัดประชุมผู้ถือหุ้น
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทน
โดยเลือกที่จะมอบฉันทะให้บุคคลใดบุคคลหนึ่งแทน
หรือกรรมการอิสระคนใดคนหนึ่งของบริษัทเข้าร่วมประชุมแทนเพื่อเป็นการรักษาสิทธิของผู้ถือหุ้นได้

5) บริษัทกำหนดให้สิทธิออกเสียงในที่ประชุมผู้ถือหุ้นเป็นไปตามจำนวนหุ้นที่ผู้ถือหุ้นถืออยู่
โดยหนึ่งหุ้นมีสิทธิเท่ากับหนึ่งเสียง

  6)
  บริษัทมีการดูแลเรื่องการใช้ข้อมูลภายในโดยมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
  และบริษัทย่อย ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
  ซึ่งรวมถึงการซื้อขายหลักทรัพย์ของบริษัท โดยกรรมการ ผู้บริหาร
  และพนักงานที่อยู่ในหน่วยงานที่ทราบข้อมูลภายในจะต้องระงับการซื้อขายหลักทรัพย์ของบริษัทในช่วง
  1 เดือนก่อนการเปิดเผยงบการเงินต่อสาธารณชน

- ในกรณีที่กรรมการและผู้บริหารคนใดทำการซื้อขาย โอน
หรือรับโอนหลักทรัพย์ของบริษัทจะต้องแจ้งให้สำนักงานคณะกรรมการกำกับหลักทรัพย์
และตลาดหลักทรัพย์ทราบทุกครั้งภายใน 3 วันทำการนับจากวันที่มีการเปลี่ยนแปลง
และแจ้งให้เลขานุการบริษัทได้รับทราบ
รวมทั้งได้กำหนดให้บรรจุวาระการรายงานการถือครองหลักทรัพย์บริษัทของกรรมการ
รวมทั้งคู่สมรสเป็น วาระประจำในการประชุมคณะกรรมการบริษัททุกไตรมาส

  - บริษัทมีแนวทางปฏิบัติที่ชัดเจนในการดูแลและขจัดปัญหาความขัดแย้งทางผลประโยชน์
  โดยมีคณะกรรมการตรวจสอบ
  ซึ่งมีหน้าที่ตามกฎบัตรคณะกรรมการตรวจสอบเป็นผู้สอบทานการปฏิบัติตามกฎระเบียบและข้อบังคับต่างๆ
  ให้เป็นไปตามกฎหมาย ตามหลักเกณฑ์ของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์
  ซึ่งหากที่ประชุมมีมติทำรายการที่อาจมีความขัดแย้งทางผลประโยชน์
  หรือเข้าทำรายการที่เกี่ยวโยงกัน บริษัทจะทำการเปิดเผยมูลค่ารายการ
  ชื่อคู่สัญญาและบุคคลที่เกี่ยวโยงกัน เหตุผลความจำเป็น และรายละเอียดอื่นๆ
  ที่เกี่ยวข้องในการเข้าทำรายการดังกล่าว อย่างถูกต้อง
  ครบถ้วนทั้งภาษาไทยและภาษาอังกฤษผ่านช่องทางเว็บไซต์ของตลาดหลักทรัพย์แห่งประเทศไทย
  คือ www.set.or.th และเว็บไซต์บริษัท คือ www.lpn.co.th

หมวดที่ 3 การคำนึงถึงบทบาทของผู้มีส่วนได้เสีย (Roles of Stakeholders)

  บริษัทให้ความสำคัญต่อการคำนึงถึงประโยชน์ของผู้มีส่วนได้เสียกลุ่มต่างๆ
  โดยดำเนินธุรกิจด้วยความรับผิดชอบและเป็นธรรมต่อผู้มีส่วนเกี่ยวข้องทุกฝ่าย
  มุ่งมั่นในการพัฒนากิจการของบริษัทให้เจริญก้าวหน้ามั่นคงอย่างยั่งยืน
  สามารถสร้างผลตอบแทนแก่ผู้ถือหุ้นอย่างเหมาะสม
  ปกป้องผลประโยชน์และดูแลทรัพย์สินของบริษัทเสมือนวิญญูชนพึงรักษาทรัพย์สินของตน
  ในการนี้บริษัทได้ดูแลสิทธิของผู้มีส่วนได้เสียกลุ่มต่างๆ ด้วยการปฏิบัติที่ดีอย่างเท่าเทียมกัน ดังนี้

  ผู้ถือหุ้น :
  บริษัทเคารพต่อสิทธิขั้นพื้นฐานของผู้ถือหุ้นตามที่กำหนดไว้โดยกฎหมายและข้อบังคับของบริษัท
  โดยปฏิบัติต่อผู้ถือหุ้นทุกรายอย่างเท่าเทียมกัน
  บริษัทมีกลไกที่ทำให้ผู้ถือหุ้นมีความเชื่อมั่นว่าจะได้รับข้อมูลที่ถูกต้องและผล ตอบแทนที่เหมาะสม
  การรับผลตอบแทนตามนโยบายการจ่ายเงินปันผลของบริษัท
  มีการควบคุมการทำรายการระหว่างกัน มีมาตรการป้องกันการขัดแย้งทางผลประโยชน์
  ป้องกันการใช้ข้อมูลภายในเกี่ยวกับข่าวสารที่เป็นความลับ และห้ามกรรมการ
  ผู้บริหารที่รับทราบข้อมูลภายใน ไม่ให้นำข้อมูลภายในของบริษัทไปใช้เพื่อประโยชน์ส่วนตน
  รวมทั้งเพื่อการซื้อ ขายหลักทรัพย์ของบริษัท โดยเฉพาะในช่วง 1
  เดือนก่อนเผยแพร่งบการเงินแก่สาธารณชน

  ลูกค้า : บริษัทได้ให้ความสำคัญและรับผิดชอบต่อลูกค้าทุกรายอย่างสม่ำเสมอ
  รวมถึงเชื่อมั่นในคุณค่าของการสร้างความพึงพอใจและความมั่นใจอย่างต่อเนื่องให้กับลูกค้า
  โดยมุ่งมั่นในการพัฒนาผลิตภัณฑ์
  รับผิดชอบต่อคุณภาพและมาตรฐานผลิตภัณฑ์ตามที่ได้โฆษณาหรือสัญญาไว้
  พัฒนาและปรับปรุงการให้บริการแก่ลูกค้า รักษาความลับลูกค้า
  พร้อมทั้งมีหน่วยงานที่ทำหน้าที่รับเรื่องร้องเรียนของลูกค้าได้แก่

ฝ่ายลูกค้าสัมพันธ์ : Call Center (02) 689 -6888

  ทั้งนี้ บริษัทได้ให้ความสำคัญต่อการสร้างคุณภาพชีวิตที่ดี
  เสริมสร้างความอบอุ่นของสมาชิกในครอบครัว
  และสร้างความสัมพันธ์ระหว่างลูกค้าด้วยกิจกรรมต่างๆ อย่างต่อเนื่อง

  คู่ค้า : บริษัทได้ปฏิบัติตามข้อตกลงและเงื่อนไขการค้าตามกรอบกติกาการแข่งขันที่สุจริต
  เสมอภาค และเป็นธรรม
  คำนึงถึงประโยชน์สูงสุดของบริษัทโดยอยู่บนพื้นฐานของการได้รับผลตอบแทนที่เป็นธรรมทั้งสองฝ่าย
  โดยรักษาคำมั่นที่ให้ไว้กับคู่ค้าอย่างเคร่งครัด รวมทั้งการเสริมสร้างสัมพันธภาพ
  และความเข้าใจที่ดีต่อกัน
  หลีกเลี่ยงสถานการณ์ที่อาจจะทำให้เกิดความขัดแย้งทางผลประโยชน์ด้วยการเจรจาแก้ปัญหาบนพื้นฐานของความสัมพันธ์ทางธุรกิจ
  รวมถึงการไม่เรียกรับ หรือยินยอมที่จะรับทรัพย์สิน
  หรือประโยชน์อื่นใดที่อยู่นอกเหนือข้อตกลงทางการค้า

คู่แข่งทางการค้า : บริษัทดำเนินธุรกิจโดยปฏิบัติตามกรอบกติกาของการแข่งขันทางการค้า
โดยสุจริตและเป็นธรรม โดยใช้หลักคู่แข่งเชิงพันธมิตร
อันเป็นการส่งเสริมซึ่งกันและกันในกรอบที่ไม่ก่อให้เกิดความเสียหายทางธุรกิจ
และความสัมพันธ์ระหว่างกัน โดยตลอดระยะเวลาที่ผ่านมา บริษัทไม่เคยมีข้อพิพาทใดๆ
ในเรื่องที่เกี่ยวกับคู่แข่งทางการค้า

  เจ้าหนี้ :
  บริษัทยึดถือและปฏิบัติตามข้อตกลงเงื่อนไขทางการค้าต่อเจ้าหนี้ทางการค้าด้วยความซื่อสัตย์สุจริต
  เพื่อสร้างความเชื่อมั่นและไว้วางใจซึ่งกันและกัน ในกรณีเจ้าหนี้ที่เป็นสถาบันการเงิน
  บริษัทได้ปฏิบัติตามเงื่อนไขของสัญญากู้ยืมเงิน หรือ สัญญาสินเชื่อมาโดยตลอด
  เพื่อสร้างความมั่นใจแก่สถาบันการเงิน โดยปฏิบัติตามเงื่อนไขต่างๆ
  ตามที่ระบุในสัญญาและข้อตกลงอย่างเคร่งครัด

ทั้งนี้เงื่อนไขที่บริษัทนำมาปฏิบัติและยึดถือเป็นกฎเกณฑ์ในการปฏิบัติต่อเจ้าหนี้ คือ

  1. ปฏิบัติตามข้อตกลงที่มีต่อคู่ค้า เจ้าหนี้ทุกราย อย่างเสมอภาคและเป็นธรรม
  โดยตั้งอยู่บนพื้นฐานของการได้รับผลตอบแทนที่เป็นธรรมทั้งสองฝ่าย

2. ละเว้นการเรียก รับ และไม่ให้ผลประโยชน์ใดๆ ที่ไม่สุจริตทางการค้า

  3. ในกรณีของการกู้เงิน
  บริษัทจะไม่นำเงินที่ได้จากการกู้ยืมไปใช้ในทางที่ขัดกับวัตถุประสงค์ในข้อตกลง/เงื่อนไขของการกู้ยืม

  พนักงาน : บริษัทให้ความสำคัญต่อพนักงานทุกคนและตระหนักว่า
  พนักงานเป็นทรัพยากรที่มีคุณค่าของบริษัท
  เป็นปัจจัยแห่งความสำเร็จของการบรรลุเป้าหมายของบริษัท
  โดยบริษัทได้ให้การดูแลและมีการปฏิบัติที่เป็นธรรม ทั้งในด้านโอกาส ผลตอบแทน การแต่งตั้ง
  โยกย้าย โดยเหมาะสมกับผลการปฏิบัติงานของพนักงานแต่ละคน
  และผลสำเร็จทางธุรกิจของบริษัท

  นอกจากนั้น บริษัทได้ให้ความสำคัญต่อการพัฒนาศักยภาพและความสามารถของพนักงานทุกระดับ
  สร้างเสริมให้มีความรู้ ความสามารถในหน้าที่ และพัฒนาพนักงานที่มีศักยภาพไปสู่สภาวะผู้นำ
  รวมทั้งการให้พนักงานมีส่วนร่วมในการกำหนดทิศทางการดำเนินงานให้มีทิศทางเดียวกัน
  เสริมสร้างวัฒนธรรมและบรรยากาศที่ดีในการทำงาน
  ปรับปรุงสภาพแวดล้อมให้มีความปลอดภัยต่อชีวิต สุขภาพ ทรัพย์สินของพนักงาน
  และมีสวัสดิการต่างๆ เช่น การประกันสุขภาพแก่พนักงาน การตรวจสุขภาพประจำปี
  กองทุนสำรองเลี้ยงชีพ สวัสดิการกู้ยืม เงินช่วยเหลือกรณีพนักงาน หรือ บิดามารดาของพนักงาน
  หรือ คู่สมรส ถึงแก่กรรม การจัดให้มีสถานที่ออกกำลังกาย (FITNESS) เป็นต้น
  บริษัทยังคำนึงถึงความสมดุลของการทำงาน และชีวิตส่วนตัวของพนักงาน (WORK – LIFE –
  BALANCE) การตรวจสอบความปลอดภัยของสถานที่ทำงานอย่างสม่ำเสมอ
  การจัดให้มีอุปกรณ์ด้านความปลอดภัยต่างๆ แก่พนักงาน การฝึกซ้อมอพยพหนีไฟ

สังคมและสิ่งแวดล้อม

  บริษัทตระหนักว่า บริษัทเป็นส่วนหนึ่งของสังคมและสำนึกอยู่เสมอว่า ต้องรับผิดชอบช่วยเหลือสังคม
  ต้องไม่เอาเปรียบ
  และพยายามที่จะเข้าไปมีส่วนร่วมและร่วมสร้างสมดุลในสังคมหรือเข้าร่วมในกิจกรรมที่เป็นสาธารณประโยชน์ทั้งด้านสังคมและสิ่งแวดล้อม
  อาทิเช่น

  สังคม : บริษัทตระหนักว่า
  บริษัทได้เจริญเติบโตทางธุรกิจอย่างยั่งยืนและมั่นคงด้วยอาศัยสังคมและสิ่งแวดล้อม ดังนั้น
  บริษัทได้คืนกำไรส่วนหนึ่งให้แก่สังคม โดยจัดงบประมาณส่วนหนึ่งจากรายได้ของบริษัท
  เพื่อสนับสนุนกิจกรรมทางสังคมและกิจกรรมสาธารณกุศลต่างๆ อย่างสม่ำเสมอ โดยในปี 2553
  บริษัทได้สร้างสรรค์กิจกรรมที่ให้ประโยชน์ต่อสังคมหลายโครงการอาทิ เช่น

1. กิจกรรมรับบริจาคโลหิต
โดยบริษัทเป็นตัวกลางประสานงานกับสภากาชาดไทยในการจัดหาสถานที่
พร้อมทั้งอำนวยความสะดวกในการจัดกิจกรรมรับบริจาคโลหิต
เพื่อส่งผ่านโลหิตจากผู้มีจิตศรัทธาไปสู่ผู้ป่วยที่มีความต้องการโลหิต

2. กิจกรรมฟื้นฟูชุมชนและปรับสภาพภูมิทัศน์บริเวณถนนพระรามที่ 4
ที่ได้รับความเสียหายจากเหตุการณ์ไม่สงบทางการเมืองบริเวณถนนพระรามที่ 4 ในเดือนพฤษภาคม
2553

3. กิจกรรม “บริจาคเงินช่วยเหลือผู้ประสบภัย แผ่นดินไหวที่ประเทศเฮติ”
โดยร่วมกับสภากาชาดไทย

4. กิจกรรม “อดนี้ เพื่อน้องๆ อมก๋อย” ร่วมกับมูลนิธิศุภนิมิต แห่งประเทศไทย

5. กิจกรรม “เติมเต็มบ้านเด็กอ่อนในสลัม ซอยเสือใหญ่อุทิศ” โดยร่วมกับมูลนิธิเด็กอ่อนในสลัม

6. กิจกรรม “LPN ช่วยเหลือเกษตรกรไทย ร่วมส่งเสริมการบริโภคไข่ไก่” “LPN
อุดหนุนชาวนาไทย” “LPN อุดหนุนสินค้า OTOP ช่วยเหลือกลุ่มแม่บ้านหัตถกรรม จ.เชียงใหม่”
“กิจกรรมห่วงใยและแบ่งปัน” โดยโครงการเหล่านี้เป็นการนำสินค้าและผลิตภัณฑ์ทางด้านการเกษตร
สินค้า OTOP มามอบให้แก่ลูกค้าในงานเปิดตัวโครงการของบริษัททุกโครงการในปี 2553
และเป็นโครงการที่จะทำอย่างต่อเนื่อง

7. โครงการ “ก่อนเที่ยว เกี่ยวเพื่อน บริจาคเลือดก่อนปีใหม่...ดื่มไม่ขับ กลับปลอดภัย”
โดยเป็นการรณรงค์ร่วมกับศูนย์บริจาคโลหิตแห่งชาติ สภากาชาดไทย และ
สำนักงานคุมประพฤติประจำศาลแขวงพระนครใต้

สิ่งแวดล้อม :

บริษัทการให้ความสำคัญกับการบริหารจัดการสิ่งแวดล้อมในโครงการและบริเวณรอบๆ
โครงการของบริษัททุกโครงการ และถือว่าเป็นหน้าที่หนึ่งที่บริษัทให้ความสำคัญอย่างยิ่ง
โดยมุ่งเน้นสิ่งแวดล้อมที่มีผลกระทบต่อเจ้าของร่วมและสังคมโดยรอบบริเวณโครงการโดยยึดหลัก
Green Clean Lean เป็นสำคัญ อาทิ
การบำบัดน้ำเสียให้ได้คุณภาพตามเกณฑ์ที่หน่วยงานราชการกำหนดและนำกลับมาใช้ใหม่สำหรับรดน้ำต้นไม้ในโครงการ
การจัดการขยะโดยการคัดแยกขยะออกเป็นส่วนเพื่อให้ง่ายต่อการกำจัด
หรือนำกลับไปเข้ากระบวนการ Recycle การอนุรักษ์พลังงาน
การบำรุงรักษาดูแลพื้นที่สีเขียวหรือการปลูกต้นไม้ทดแทนให้แก่สังคมโดยรวมทั้งในบริเวณและนอกบริเวณอาคารชุดเพื่อเสริมสร้างพื้นที่สีเขียวให้กับชุมชนและกรุงเทพมหานคร
เป็นการยกมาตรฐานคุณภาพชีวิตของคนเมืองให้ดีขึ้น
เพื่อเป็นการตอกย้ำถึงความสำคัญของการบริหารสิ่งแวดล้อมบริษัทได้จัดตั้งหน่วยงานที่มีหน้าที่รับผิดชอบโดยตรง
ให้ทำหน้าที่ส่งเสริมและสร้างจิตสำนึก
รวมทั้งจัดกิจกรรมเพื่อดูแลสิ่งแวดล้อมที่ได้รับผลกระทบจากการพัฒนาโครงการ
ทั้งอยู่ในระหว่างการก่อสร้างหรือภายหลังการก่อสร้าง ยกตัวอย่าง เช่น

- GREEN ดำเนินการทดแทนหรือเพิ่มพื้นที่สีเขียว หรือปรับปรุงพื้นที่ที่อยู่บริเวณรอบโครงการ
หรือพื้นที่ภายในโครงการต่างๆ ที่ส่งมอบให้ลูกค้าแล้ว

  - CLEAN
  ดำเนินการในการจัดการขยะที่เกิดขึ้นในโครงการของบริษัทด้วยวิธีที่เหมาะสมและถูกสุขลักษณะ
  เพื่อก่อให้เกิดสภาพแวดล้อมที่ดี ถูกสุขอนามัยในการอยู่อาศัย
  เนื่องจากในปัจจุบันขยะเป็นปัญหาสำคัญ ดังนั้น บริษัทจึงได้มีกิจกรรม “คัดแยกกล่อง ลดขยะ”
  กิจกรรม “รณรงค์คัดแยกขยะอันตราย”
  ซึ่งเป็นโครงการรณรงค์ให้ผู้อยู่อาศัยในชุมชนของบริษัทได้ตระหนักผลกระทบต่อสิ่งแวดล้อม

  อนึ่ง
  คณะกรรมการบริษัทได้ให้ความสำคัญต่อการมีส่วนร่วมของผู้มีส่วนได้เสียในการเสริมสร้างผลการดำเนินงานของบริษัท
  เพื่อสร้างความมั่นคงยั่งยืนให้แก่บริษัท
  โดยการเปิดเผยข้อมูลที่สำคัญที่เกี่ยวข้องในการดำเนินธุรกิจให้ผู้มีส่วนได้เสียได้รับทราบอย่างเพียงพอและโปร่งใส
  โดยจัดให้มีช่องทางสำหรับผู้มีส่วนได้เสีย ผู้ถือหุ้นและนักลงทุน สามารถส่งความคิดเห็น
  ข้อร้องเรียนหรือข้อแนะนำที่เป็นประโยชน์และสามารถสร้างมูลค่าเพิ่มให้กับบริษัทได้
  โดยการส่งจดหมายทางไปรษณีย์ถึง

1. ประธานกรรมการบริษัท หรือ

2. ประธานกรรมการตรวจสอบ หรือ

3. ประธานเจ้าหน้าที่บริหาร หรือ

4. กรรมการผู้จัดการ

ตามที่อยู่ต่อไปนี้

บริษัท แอล.พี.เอ็น.ดีเวลลอปเมนท์ จำกัด (มหาชน)

1168/109 ชั้น 36 อาคารลุมพินี ทาวเวอร์ ถนนพระราม 4 แขวงทุ่งมหาเมฆ เขตสาทร
กรุงเทพฯ 10120 หรือ

E-mail Address : director @lpn.co.th

  ทั้งนี้ บุคคลดังกล่าว จะดำเนินการรวบรวมข้อมูล เพื่อเสนอให้กรรมการบริษัทพิจารณา
  โดยบริษัทมีนโยบายในการคุ้มครองผู้ส่งความคิดเห็นหรือข้อแนะนำด้วยการเก็บรักษาข้อมูลของผู้ส่งความคิดเห็น
  หรือข้อเสนอแนะไว้เป็นความลับ

หมวดที่ 4 การเปิดเผยข้อมูลและความโปร่งใส (Disclosure and Transparency)

  บริษัทมีนโยบายในการเปิดเผยข้อมูลและสารสนเทศ อาทิเช่น ข้อมูลทางการเงิน
  ข้อมูลทั่วไปที่สำคัญเกี่ยวกับธุรกิจ และผลประกอบการของบริษัทที่ตรงกับความเป็นจริง ครบถ้วน
  เพียงพอ สม่ำเสมอ ทันเวลาอย่างทั่วถึงและเท่าเทียมกัน โดยได้เผยแพร่ข้อมูลข่าวสารต่างๆ
  เพื่อให้ผู้ถือหุ้น นักลงทุน นักวิเคราะห์และผู้ที่เกี่ยวข้องได้รับทราบ ผ่านช่องทางต่างๆ อาทิเช่น

- การรายงานผ่านระบบข่าวของตลาดหลักทรัพย์แห่งประเทศไทย (ELCID)

- แบบแสดงรายการข้อมูลประจำปี (แบบ 56-1)

- รายงานประจำปี (แบบ 56-2)

- เว็บไซต์ของบริษัท คือ www.lpn.co.th

  บริษัทได้จัดตั้งแผนกนักลงทุนสัมพันธ์ (Investor Relation)
  เพื่อให้บริการข้อมูลและข่าวสารกิจกรรมต่างๆ ของบริษัทกับผู้ลงทุน ผู้ถือหุ้น
  นักวิเคราะห์และผู้ที่เกี่ยวข้อง

  ทั้งนี้ผู้ถือหุ้นรายย่อย นักลงทุนทั่วไปและนักวิเคราะห์ที่ต้องการข้อมูลที่เกี่ยวกับบริษัท
  สามารถติดต่อกับเจ้าหน้าที่แผนกนักลงทุนสัมพันธ์ของบริษัทได้โดยตรง
  ซึ่งเป็นการสร้างความสัมพันธ์อันดีระหว่างกัน
  และบริษัทเชื่อว่าในปัจจุบันผู้ถือหุ้นรายย่อยและนักลงทุนทั่วไปต่างให้ความสำคัญกับข้อมูลการลงทุนเป็นอย่างมาก
  โดยเจ้าหน้าที่ของบริษัทจะตั้งมั่นอยู่บนพื้นฐานของการเปิดเผยข้อมูลที่เท่าเทียมกัน
  บริษัทได้ตระหนักและมีความรับผิดชอบต่อความเชื่อถือได้ของข้อมูลทางการเงิน
  โดยคณะกรรมการบริษัทได้จัดทำรายงานทางการเงินที่มีข้อมูลถูกต้อง ครบถ้วน
  ความมาตรฐานการบัญชีและหลักบัญชีที่รับรองทั่วไป
  รวมทั้งการเปิดเผยสารสนเทศสำคัญที่มีผลกระทบหรืออาจมีผลกระทบต่อการเปลี่ยนแปลงในราคาหลักทรัพย์ของบริษัทต่อการตัดสินใจลงทุน
  โดยการปฏิบัติตามกฎหมาย กฎเกณฑ์ ข้อบังคับของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์และหน่วยงานอื่นๆ
  ของรัฐอย่างเคร่งครัด และติดตามแก้ไขเปลี่ยนแปลงอย่างสม่ำเสมอ เพื่อให้มั่นใจว่ากฎหมาย
  กฎเกณฑ์มีความทันสมัยและเป็นหลักประกันให้ผู้ถือหุ้นเชื่อมั่นในการดำเนินธุรกิจอย่างตรงไปตรงมา

  อนึ่ง ในปี 2553
  บริษัทได้จัดประชุมแถลงข้อมูลผลการดำเนินงานในแต่ละไตรมาสให้แก่นักวิเคราะห์ (Analysts
  Meeting) จำนวน 4 ครั้ง โดยมีจำนวน 1
  ครั้งที่บริษัทร่วมกับทางตลาดหลักทรัพย์แห่งประเทศไทย ในการข้อมูลผลการดำเนินงานในกิจกรรม
  OPPORTUNITY DAY นอกจากนี้ผู้บริหารระดับสูงของบริษัทยังได้มีการพบปะกับ
  นักลงทุนและผู้ถือหุ้นอย่างสม่ำเสมอ (COMPANY VISIT)
  โดยผู้บริหารของบริษัทได้ใช้เวลาในการให้ข้อมูลในภาพรวมของการดำเนินงานและตอบข้อซักถามอย่างเพียงพอ
  และมีรายงานของนักวิเคราะห์ที่วิเคราะห์ข้อมูลของบริษัท ประมาณ 96 รายงาน

ทั้งนี้ ผู้ถือหุ้น นักลงทุนและบุคคลทั่วไป สามารถสอบถามข้อมูลและซักถามข้อสงสัยต่างๆ โดยติดต่อ

แผนกนักลงทุนสัมพันธ์ : นายสุริยา สุริยาภิวัฒน์

  E-mail Address : IR@lpn.co.th หรือ

  โทรศัพท์ : (02) 285-5011

หมวดที่ 5 ความรับผิดชอบของคณะกรรมการบริษัท (Board Responsibilities)

1. โครงสร้างคณะกรรมการบริษัท

  คณะกรรมการบริษัท ประกอบด้วย บุคคลที่มีความรู้ความสามารถและมีประสบการณ์ในหลายสาขา
  อาทิเช่น วิศวกรรมศาสตร์ สถาปัตยกรรมศาสตร์ เศรษฐศาสตร์ บริหารธุรกิจ กฎหมาย บัญชี
  การเงินเป็นต้น
  ซึ่งกรรมการทุกท่านผ่านการอบรมหลักสูตรกรรมการจากสมาคมส่งเสริมสถาบันกรรมการบริษัทไทย
  (Thai Institute of Directors Association – IOD)
  ทั้งนี้คณะบุคคลดังกล่าวนี้มีบทบาทสำคัญ
  ในการกำหนดนโยบายของบริษัทร่วมกับผู้บริหารระดับสูงวางแผนการดำเนินงานทั้งระยะสั้นและระยะยาว
  ตลอดจนกำหนดนโยบายทางการเงิน การบริหารความเสี่ยง
  และภาพรวมขององค์กรมีบทบาทสำคัญในการกำกับดูแล ตรวจสอบ
  และประเมินผลการดำเนินงานของบริษัท รวมถึงผลการปฏิบัติงานของผู้บริหารระดับสูง
  ให้เป็นไปตามแผนที่วางไว้อย่างเป็นอิสระ

โครงสร้างการจัดการของบริษัทในปี 2553 ประกอบด้วย คณะกรรมการทั้งหมด 4 ชุด ดังนี้

1. คณะกรรมการบริษัท

2. คณะกรรมการตรวจสอบ

3. คณะกรรมการบริหาร

4. คณะกรรมการสรรหาและพิจารณาค่าตอบแทน

  บริษัทมีการกำหนด และแยกอำนาจของคณะกรรมการแต่ละชุด ไว้อย่างชัดเจน
  โดยในการพิจารณาตัดสินใจ ในเรื่องสำคัญๆ จะต้องผ่านความเห็นชอบของคณะกรรมการแต่ละชุด
  ซึ่งมีหน้าที่เฉพาะเรื่อง และเสนอเรื่องให้คณะกรรมการบริษัทพิจารณาหรือรับทราบ
  โดยการพิจารณาตัดสินใจจะต้องผ่านความเห็นชอบของคณะกรรมการแต่ละชุด
  เพื่อถ่วงดุลและสอบทานให้เกิดความโปร่งใส และเป็นธรรมต่อผู้ที่เกี่ยวข้องทุกฝ่าย
  โดยมีประธานกรรมการบริษัท ที่มีความเป็นอิสระจากฝ่ายบริหารและไม่ได้ผู้ดำรงตำแหน่ง
  ในคณะกรรมการชุดย่อยประธานกรรมการบริหาร (Chairman of Executive Director)
  ในฐานะหัวหน้าของคณะกรรมการบริหาร
  รับผิดชอบต่อคณะกรรมการบริษัทในการดูแลการดำเนินธุรกิจและการปฏิบัติงานของบริษัทให้สอดคล้องกับนโยบายของคณะกรรมการบริษัทโดยติดตามผลการดำเนินงานของฝ่ายจัดการอย่างสม่ำเสมอและกำหนดให้มีการประชุมร่วมกัน
  เพื่อรายงานความก้าวหน้าของผลดำเนินงาน และผลประกอบการของบริษัทเป็นประจำทุกเดือน

วาระการดำรงตำแหน่งของกรรมการบริษัท

  ในการประชุมสามัญผู้ถือหุ้นประจำปี กรรมการต้องออกจากตำแหน่งจำนวนหนึ่งในสาม
  ถ้าจำนวนกรรมการแบ่งออกให้ตรงเป็นสามส่วนไม่ได้ ก็ให้ออก โดยจำนวน
  ใกล้ที่สุดกับส่วนหนึ่งในสาม

  กรรมการบริษัทได้รับการแต่งตั้ง เลือกตั้ง
  และถอดถอนโดยที่ประชุมผู้ถือหุ้นมีวาระการดำรงตำแหน่งตามข้อบังคับของบริษัท
  และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีกเว้นแต่ในกรณีที่ตำแหน่งกรรมการบริษัทว่างลง
  โดยมิใช่เป็นการออกตามวาระ
  คณะกรรมการสรรหาและพิจารณาค่าตอบแทนจะทำหน้าที่พิจารณาสรรหาบุคคลที่เหมาะสมเสนอต่อที่ประชุมคณะกรรมการบริษัทเพื่อแต่งตั้งบุคคลเข้าเป็นกรรมการในตำแหน่งที่ว่างลงตามข้อบังคับของบริษัท

  บริษัทมิได้กำหนดอายุกรรมการ และ/หรือ จำนวนวาระสูงสุดที่จะดำรงตำแหน่งอย่างต่อเนื่องได้
  โดยเชื่อว่าอายุหรือระยะเวลาดำรงตำแหน่งมิได้เป็นอุปสรรค
  หากเปรียบเทียบกับความรู้ความสามารถและประสบการณ์อันทรงคุณค่าที่แต่ละคนมีและพร้อมที่จะนำมาก่อให้เกิดประโยชน์ต่อบริษัท

จำนวนบริษัทที่กรรมการดำรงตำแหน่ง

  บริษัทได้กำหนดนโยบายในการดำรงตำแหน่งกรรมการบริษัทในบริษัทจดทะเบียนคนละไม่เกิน 5
  แห่ง โดยในปัจจุบันมีกรรมการบริษัทจำนวน 5 คน
  ที่ดำรงตำแหน่งกรรมการบริษัทจดทะเบียนอื่นจำนวน 1 แห่งและกรรมการบริษัทจำนวน 1
  คนที่ดำรงตำแหน่งกรรมการบริษัทจดทะเบียนอื่นจำนวน 3 แห่ง
  โดยได้เปิดเผยรายละเอียดข้อมูลการดำรงตำแหน่งกรรมการในบริษัทอื่นของกรรมการแต่ละคนไว้อย่างละเอียดในแบบ
  56-1 และในรายงานประจำปี (Annual Report)
  ซึ่งบริษัทมั่นใจว่าจะไม่ก่อให้เกิดความขัดแย้งทางผลประโยชน์และไม่มีผลกระทบต่อการปฏิบัติงานหน้าที่กรรมการบริษัท
  โดยตลอดระยะเวลาที่ ผ่านมา คณะกรรมการบริษัทได้แสดงให้เห็นว่า
  คณะกรรมการบริษัทสามารถอุทิศเวลาในการปฏิบัติหน้าที่อย่างมีประสิทธิภาพ
  โดยบริษัทได้รับคำปรึกษา คำแนะนำ
  และข้อเสนอแนะที่มีประโยชน์ในการดำเนินธุรกิจของบริษัทอย่างต่อเนื่องและสม่ำเสมอ

คณะกรรมการชุดย่อย

  คณะกรรมการบริษัทมีการแต่งตั้งคณะกรรมการชุดย่อยต่างๆ ได้แก่ คณะกรรมการบริหาร
  คณะกรรมการตรวจสอบ คณะกรรมการสรรหาและพิจารณาค่าตอบแทน
  คณะกรรมการบริหารความเสี่ยง
  เพื่อให้ปฏิบัติหน้าที่เฉพาะเรื่องและนำเสนอผลให้คณะกรรมการบริษัทพิจารณาและรับทราบ
  ซึ่งคณะกรรมการชุดย่อยมีสิทธิ์หน้าที่ตามที่กำหนด

2. บทบาท หน้าที่ และความรับผิดชอบของคณะกรรมการ

ภาวะผู้นำและวิสัยทัศน์

  คณะกรรมการบริษัทเป็นผู้กำหนดวิสัยทัศน์ พันธกิจและนโยบาย
  รวมถึงเป็นผู้กำกับดูแลกิจการของบริษัทให้เป็นไปตามวัตถุประสงค์และเป้าหมายที่กำหนดไว้
  อันก่อให้เกิดประโยชน์สูงสุด เพื่อเพิ่มมูลค่าทางเศรษฐกิจให้แก่บริษัทและผู้ถือหุ้น
  โดยคำนึงถึงผลประโยชน์ของผู้มีส่วนได้เสียทุกฝ่าย มีความเป็นอิสระในการแสดงความคิดเห็น
  และการตัดสินใจ ไม่แสวงหาผลประโยชน์แก่ตนเองหรือแก่ผู้หนึ่งผู้ใด ไม่ดำเนินการใดๆ
  ที่เป็นการขัดแย้ง หรือเป็นการแข่งขันกับผลประโยชน์ของบริษัท หรือบริษัทในเครือ

  คณะกรรมการบริษัทให้ความสำคัญต่อรายงานทางการเงินที่ต้องสะท้อนให้เห็นถึงผลการดำเนินงานอย่างแท้จริง
  มีการประเมิน กำหนด และวางมาตรฐานในการบริหาร
  ป้องกันและจัดการความเสี่ยงให้อยู่ในระดับที่เหมาะสมอย่างมีประสิทธิภาพ
  และประสิทธิผลภายใต้หลักการถ่วงดุลอำนาจ และสามารถตรวจสอบได้
  โดยคณะกรรมการบริษัทมีความมุ่งมั่นในการพัฒนาเพื่อให้ธุรกิจของบริษัทมีความเจริญก้าวหน้าอย่างมั่นคงและยั่งยืน
  สามารถสร้างผลตอบแทนแก่ผู้ถือหุ้นได้อย่างเหมาะสม

การแบ่งแยกบทบาทหน้าที่ของคณะกรรมการ

  บริษัทมีการกำหนด และแยกอำนาจของคณะกรรมการบริษัทและฝ่ายจัดการในระดับต่างๆ
  ไว้อย่างชัดเจน โดยในการพิจารณาและตัดสินใจในเรื่องที่สำคัญๆ
  จะต้องผ่านความเห็นชอบของคณะกรรมการบริษัทและคณะกรรมการชุดย่อย
  เพื่อถ่วงดุลและสอบทานให้เกิดความโปร่งใส และเป็นธรรมต่อผู้ที่เกี่ยวข้องทุกฝ่าย

การรวมหรือแยกตำแหน่ง

  ประธานกรรมการบริษัทเป็นกรรมการอิสระและไม่เป็นผู้บริหาร
  รวมทั้งไม่เป็นบุคคลเดียวกับประธานเจ้าหน้าที่บริหารหรือดำรงตำแหน่งในคณะกรรมการชุดย่อย
  โดยประธานกรรมการบริษัทมีความเป็นอิสระจากฝ่ายบริหาร
  มีการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน
  ประธานกรรมการบริษัท มีหน้าที่เป็นประธานในที่ประชุมคณะกรรมการบริษัท
  ซึ่งเป็นผู้กำหนดวิสัยทัศน์ พันธกิจและนโยบายที่สำคัญให้ฝ่ายบริหารนำไปปฏิบัติ
  โดยกรรมการบริษัททุกคนมีความเป็นอิสระในการเสนอวาระการประชุม
  การแสดงความคิดเห็นต่อการดำเนินงานของบริษัทในด้านต่างๆ
  รวมถึงพิจารณาอย่างรอบคอบในเรื่องที่อาจขัดแย้งทางผลประโยชน์ เพื่อให้มีความถูกต้อง
  โปร่งใส สามารถตรวจสอบได้

  ส่วนประธานเจ้าหน้าที่บริหาร (Chief Executive officer - CEO)
  เป็นหัวหน้าคณะผู้บริหาร
  รับผิดชอบต่อคณะกรรมการบริษัทในการกำกับดูแลการบริหารงานของบริษัทให้สอดคล้องกับวิสัยทัศน์
  พันธกิจและนโยบายของคณะกรรมการบริษัท โดยมีการบริหาร
  ติดตามการดำเนินงานของฝ่ายบริหาร และฝ่ายจัดการ โดยกำหนดให้มีการประชุมร่วมกัน
  เพื่อรายงานความก้าวหน้าของผลการดำเนินงาน
  และผลประกอบการของบริษัทเป็นประจำทุกเดือน มีการกระจาย อำนาจลงไปสู่ฝ่ายบริหาร
  ในการกำหนดหน้าที่ ความรับผิดชอบ และวงเงินอนุมัติ

การประชุมคณะกรรมการบริษัท

  การเข้าร่วมประชุม และการมีกิจกรรมร่วมกันกับบริษัทถือว่าเป็นหน้าที่สำคัญของกรรมการบริษัท
  เพื่อรับทราบ และร่วมกันตัดสินใจในการดำเนินธุรกิจ
  โดยบริษัทมีการกำหนดวันและเวลาประชุมของคณะกรรมการบริษัทไว้ล่วงหน้าตลอดปี
  โดยกำหนดให้มีการประชุมร่วมกันอย่างน้อยปีละ 6 ครั้ง
  และอาจมีการประชุมวาระพิเศษเพิ่มเติมตามความจำเป็น
  แต่ละครั้งจะมีการกำหนดวาระประชุมที่ชัดเจน มีการนำส่งเอกสารล่วงหน้าก่อนวันประชุม
  อย่างน้อย 7 วัน
  เพื่อให้คณะกรรมการบริษัทได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม

  ทั้งนี้ บริษัทได้กำหนดให้มีการประชุมกรรมการที่ไม่เป็นผู้บริหาร (Non-Executive
  Directors) อย่างน้อยปีละ 1 ครั้ง
  โดยมีวัตถุประสงค์เพื่อให้กรรมการที่ไม่เป็นผู้บริหารมีโอกาสที่จะได้ประชุมระหว่างกันเอง
  เพื่อพิจารณาเกี่ยวกับประเด็นปัญหาต่างๆ เกี่ยวกับการจัดการที่อยู่ในความสนใจ
  โดยไม่มีฝ่ายบริหารหรือฝ่ายจัดการเข้าร่วมด้วย

  ประธานกรรมการบริษัท และประธานกรรมการบริหารร่วมกันกำหนดวาระการประชุมและพิจารณา
  เรื่องเข้าวาระการประชุมคณะกรรมการบริษัท
  และในการประชุมได้เปิดโอกาสให้กรรมการทุกคนสามารถเสนอเรื่องต่างๆ
  เพื่อเข้ารับการพิจารณาเป็นวาระการประชุมได้ ตลอดจนสามารถแสดงความคิดเห็นได้อย่างอิสระ
  ทั้งนี้ในการลงมติในที่ประชุม ให้ถือมติของเสียงมาก โดยให้กรรมการคนหนึ่งมีหนึ่งเสียง
  กรรมการที่มีส่วนได้เสียจะไม่เข้าร่วมประชุมหรือสละสิทธิออกเสียงลงคะแนนในเรื่องนั้น
  การประชุมแต่ละครั้งใช้เวลาประมาณ 4-5 ชั่วโมง

เลขานุการบริษัท

  คณะกรรมการบริษัทได้ตระหนักถึงความสำคัญของบทบาทและหน้าที่ของเลขานุการบริษัท
  ซึ่งมีส่วนช่วยสนับสนุนการดำเนินงานของบริษัทให้เป็นไปตามหลักการกำกับดูแลกิจการที่ดี
  ปฏิบัติถูกต้องตามหลักเกณฑ์และข้อบังคับของตลาดหลักทรัพย์แห่งประเทศไทย
  สำนักงานคณะกรรมการ กำกับหลักทรัพย์และตลาดหลักทรัพย์ คณะกรรมการบริษัทได้แต่งตั้ง
  นางสาวสมศรี เตชะไกรศรี รองกรรมการผู้จัดการ ดำรงตำแหน่งเลขานุการบริษัท
  ทำหน้าที่ประสานงานระหว่างกรรมการบริษัทและฝ่ายจัดการ
  ทำหน้าที่ดูแลและประสานงานด้านกฎหมาย กฎเกณฑ์ต่างๆ
  ที่เกี่ยวข้องสนับสนุนให้ดำเนินการตามหลักการกำกับดูแลกิจการที่ดี
  พร้อมปฏิบัติตามข้อบังคับและประกาศของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์
  รวมทั้งการติดตามผลการปฏิบัติตามมติของคณะกรรมการบริษัทและมติที่ประชุมผู้ถือหุ้นด้วย

10.4.2 การประเมินตนเองของกรรมการบริษัทและการประเมินประธานเจ้าหน้าที่บริหาร

  ( Chief Executive Officer- CEO)

  ประธานกรรมการบริษัท ให้ความสำคัญต่อการประเมินผลการปฏิบัติงานคณะกรรมการบริษัท
  และประธานเจ้าหน้าที่บริหารโดยมีวัตถุประสงค์ ในการนำผลการประเมิน
  ไปใช้ประโยชน์ในการปรับปรุงระดับการปฏิบัติหน้าที่ของคณะกรรมการบริษัทในด้านต่างๆ
  โดยคณะกรรมการบริษัทได้มอบหมาย
  ให้คณะกรรมการสรรหาและพิจารณาค่าตอบแทนเป็นผู้ดำเนินการ

  คณะกรรมการสรรหาและพิจารณาค่าตอบแทน ดำเนินการให้มีการประเมินตนเองของกรรมการ
  โดยแบ่งออกเป็น 3 ประเภท

  ประเภทที่ 1 การประเมินผลคณะกรรมการรายบุคคล(ประเมินตนเอง) โดยประเมินในด้านต่างๆ
  คือ ความโดดเด่นในความรู้ความสามารถ (Core Competency) ความเป็นอิสระ
  (Independence) ความพร้อมในการปฏิบัติภารกิจ (Preparedness)
  ความเอาใจใส่ต่อหน้าที่และความรับผิดชอบ (Practice as a director)
  การปฏิบัติหน้าที่ในคณะกรรมการ (Committee Activities) ความมุ่งมั่นในการพัฒนาองค์กร
  (Development of Organization)

  ประเภทที่ 2 การประเมินผลกรรมการเป็นรายบุคคล (ประเมินกรรมการท่านอื่น)
  โดยประเมินในด้านต่างๆ คือความโดดเด่นในความรู้ความสามารถ (Core Competency)
  ความเป็นอิสระ (Independence) ความพร้อมในการปฏิบัติภารกิจ (Preparedness)
  ความเอาใจใส่ต่อหน้าที่และความรับผิดชอบ (Practice as a director)
  การปฏิบัติหน้าที่ในคณะกรรมการ (Committee Activities) ความมุ่งมั่นในการพัฒนาองค์กร
  (Development of Organization)

  ประเภทที่ 3 การประเมินผลคณะกรรมการทั้งคณะ โดยประเมินในด้านต่างๆ คือ
  โครงสร้างและคุณสมบัติของคณะกรรมการ บทบาทหน้าที่และความรับผิดชอบของคณะกรรมการ
  การประชุมคณะกรรมการ การทำหน้าที่ของกรรมการ ความสัมพันธ์ฝ่ายจัดการ
  การพัฒนาตนเองของคณะกรรมการและการพัฒนาผู้บริหาร

  ทั้งนี้ ขั้นตอนการประเมิน คือประมาณเดือนธันวาคม
  โดยมีเลขานุการคณะกรรมการสรรหาและพิจารณาค่าตอบแทนทำหน้าที่จัดส่งแบบประเมินให้กรรมการแต่ละท่านประเมินตนเอง
  โดยอิสระ หลังจากนั้น
  เลขานุการคณะกรรมการสรรหาและพิจารณาค่าตอบแทนจะทำการรวบรวมแบบประเมินผล
  เพื่อจัดทำรายงานสรุป ประมวลผลการประเมิน และนำเสนอต่อที่ประชุมคณะกรรมการบริษัท
  ครั้งที่ 1 ของปีถัดไป

  อนึ่ง ผลการประเมินผลปฏิบัติงานคณะกรรมการบริษัทในปี 2553
  ได้นำเสนอต่อที่ประชุมคณะกรรมการบริษัทครั้งที่ 1/2554 เมื่อวันที่ 17 กุมภาพันธ์ 2554

ภาพรวมของการประเมินตนเองของกรรมการบริษัท เป็นดังนี้

  ------ --------------------------------------------- -------------------
  ลำดับ   หัวข้อประเมิน                                    ผลประเมิน(ร้อยละ)

  1      ความโดดเด่นในความรู้ความสามารถ (Core Competency) 82.05

  2      ความเป็นอิสระ (Independence)                    80.29

  3      ความพร้อมในการปฏิบัติภารกิจ (Preparedness)         82.69

  4      ความเอาใจใส่ต่อหน้าที่และความรับผิดชอบ (Practice as  91.76
         a Director)                                   

  5      การปฏิบัติหน้าที่ในคณะกรรมการ (Committee            91.67
         Activities)                                   

  6      ความมุ่งมั่นในการพัฒนาองค์กร (Development of        87.64
         Organization)                                 

         ภาพรวมเฉลี่ย                                    86.02
  ------ --------------------------------------------- -------------------

ภาพรวมการประเมินผลกรรมการรายบุคคล (ประเมินกรรมการท่านอื่น)

  ------ --------------------------------------------- -------------------
  ลำดับ   หัวข้อประเมิน                                    ผลประเมิน(ร้อยละ)

  1      ความโดดเด่นในความรู้ความสามารถ (Core Competency) 89.48

  2      ความเป็นอิสระ (Independence)                    82.74

  3      ความพร้อมในการปฏิบัติภารกิจ (Preparedness)         89.29

  4      ความเอาใจใส่ต่อหน้าที่และความรับผิดชอบ (Practice as  91.92
         a Director)                                   

  5      การปฏิบัติหน้าที่ในคณะกรรมการ (Committee            91.77
         Activities)                                   

  6      ความมุ่งมั่นในการพัฒนาองค์กร (Development of        89.20
         Organization)                                 

         ภาพรวมเฉลี่ย                                    89.07
  ------ --------------------------------------------- -------------------

ภาพรวมของการประเมินผลคณะกรรมการทั้งคณะ เป็นดังนี้

  ------ --------------------------------------------- -------------------
  ลำดับ   หัวข้อประเมิน                                    ผลประเมิน(ร้อยละ)

  1      โครงสร้างและคุณสมบัติของคณะกรรมการ                96.41

  2      บทบาท หน้าที่และความรับผิดชอบของคณะกรรมการ         96.72

  3      การประชุมคณะกรรมการ                            98.08

  4      การทำหน้าที่ของกรรมการ                           98.53

  5      ความสัมพันธ์กับฝ่ายจัดการ                           98.97

  6      การพัฒนาตนเองของกรรมการ และการพัฒนาผู้บริหาร       96.15

         ภาพรวมเฉลี่ย                                    97.48
  ------ --------------------------------------------- -------------------

  นอกจากนั้น
  คณะกรรมการสรรหาและพิจารณาค่าตอบแทนได้ให้คณะกรรมการบริษัททำการประเมินประธานเจ้าหน้าที่บริหาร
  (CEO) โดยประเมินในด้านต่างๆ คือ การวางแผนกลยุทธ์ ความเป็นผู้นำ
  ผลการดำเนินงานด้านการเงิน การบริหารกำกับดูแลการทำธุรกรรม
  การจัดทำแผนทดแทนตำแหน่ง การบริหารทรัพยากรมนุษย์ การสื่อสาร และการสร้าง
  ความสัมพันธ์กับคณะกรรมการบริษัท

ภาพรวมผลการประเมินประธานเจ้าหน้าที่บริหาร

  ------ --------------------------------------------- -------------------
  ลำดับ   หัวข้อประเมิน                                    ผลประเมิน(ร้อยละ)

  1      การวางแผนกลยุทธ์                                93.94

  2      ความเป็นผู้นำ                                    90.91

  3      ผลการดำเนินงานด้านการเงิน                        90.91

  4      การบริหารกำกับดูแลการทำธุรกรรม                    96.97

  5      การจัดทำแผนทดแทนตำแหน่ง                         72.73

  6      การบริหารทรัพยากรมนุษย์                           84.85

  7      การสื่อสาร                                      87.88

  8      การสร้างความสัมพันธ์กับคณะกรรมการบริษัท              90.91

         ภาพรวมเฉลี่ย                                    88.64
  ------ --------------------------------------------- -------------------

10.4.3 การพัฒนากรรมการและผู้บริหาร

  คณะกรรมการบริษัทและผู้บริหารให้ความสำคัญต่อการเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
  โดยเล็งเห็นประโยชน์ของการศึกษาอบรม
  โดยเข้าร่วมรับการอบรมหลักสูตรกรรมการของสมาคมส่งเสริมสถาบันกรรมการบริษัทไทย (Thai
  Institute of Directors Association – IOD )
  ตามที่สำนักงานคณะกรรมการหลักทรัพย์และตลาดหลักทรัพย์ (กลต.)
  กำหนดให้กรรมการของบริษัทจดทะเบียนต้องผ่านการอบรมอย่างน้อยหนึ่งหลักสูตร ได้แก่
  Director Accreditation Program (DAP) และ Director Certification
  Program (DCP) นอกจากหลักสูตรที่กำหนดและคณะกรรมการบริษัท
  ยังให้ความสำคัญในการเข้าร่วมรับการอบรมหลักสูตรอื่นๆ
  ของสมาคมส่งเสริมสถาบันกรรมการบริษัทไทย (IOD) อาทิเช่น หลักสูตร Role of
  compensation Committee (RCC) เป็นต้น หลักสูตร Company Secretary
  ของสมาคมบริษัทจดทะเบียนไทย
  โดยมีวัตถุประสงค์เพื่อเสริมสร้างศักยภาพความเป็นผู้นำที่เป็นมืออาชีพ มีความรู้
  ความเข้าใจในบทบาทหน้าที่อย่างแท้จริง และเป็นต้นแบบในการขับเคลื่อนองค์กร
  เพื่อนำไปสู่การกำกับดูแลกิจการที่ดี โดยมีรายละเอียด ดังนี้

+----+---+--------------------+------------------------------------------+
| ลำ | ร |                    | หลักสูตรที่เข้ารับการอบรม                      |
| ดับ | า |                    |                                          |
|    | ย |                    |                                          |
|    | ช |                    |                                          |
|    | ื่อ |                    |                                          |
+----+---+--------------------+------------------------------------------+
| 1. | น |                    | - Certification of Completion of         |
|    | า |                    | Directors Certification Program          |
|    | ย |                    |                                          |
|    | ป |                    | (DCP 0/2000)                             |
|    | ก |                    | จากสมาคมส่งเสริมสถาบันกรรมการบริษัทไทย        |
|    | ร |                    |                                          |
|    | ณ์ |                    | - Certification of Attendance of Role of |
|    | ท |                    | the Chairman Program                     |
|    | ว |                    |                                          |
|    | ีส |                    | (RCP 16/2007)                            |
|    | ิน |                    | จากสมาคมส่งเสริมสถาบันกรรมการบริษัทไทย        |
+----+---+--------------------+------------------------------------------+
| 2. | ศ |                    | -                                        |
|    | า |                    | หลัก                                      |
|    | ส |                    | สูตรการศึกษาอบรมด้านการพัฒนาสาขาการถือครองและ |
|    | ต |                    |                                          |
|    | ร |                    | การบริหารงานที่ดิน มหาวิทยาลัยแคมบริดจ์          |
|    | า |                    | ประเทศอังกฤษ                              |
|    | จ |                    |                                          |
|    | า |                    | - Director Accreditation Program (DAP 25 |
|    | ร |                    | / 2004) จากสมาคม                         |
|    | ย |                    |                                          |
|    | ์ศ |                    | ส่งเสริมสถาบันกรรมการบริษัทไทย                |
|    | ิริ |                    |                                          |
|    | เ |                    | - Finance for Non-Finance Directors รุ่นที่  |
|    | ก |                    | 14 / 2004 จากสมาคม                       |
|    | ว |                    |                                          |
|    | ล |                    | ส่งเสริมสถาบันกรรมการบริษัทไทย                |
|    | ิน |                    |                                          |
|    | ส |                    | - Audit Committee Program (ACP 7 / 2005) |
|    | ฤ |                    | จากสมาคมส่งเสริม                           |
|    | ษ |                    |                                          |
|    | ดิ์ |                    | สถาบันกรรมการบริษัทไทย                      |
+----+---+--------------------+------------------------------------------+
|    |   |                    |                                          |
+----+---+--------------------+------------------------------------------+
| ลำ | ร |                    | หลักสูตรที่เข้ารับการอบรม                      |
| ดับ | า |                    |                                          |
|    | ย |                    |                                          |
|    | ช |                    |                                          |
|    | ื่อ |                    |                                          |
+----+---+--------------------+------------------------------------------+
| 3. | น |                    | - Director Accreditation Program (DAP 26 |
|    | า |                    | / 2004) จากสมาคมส่งเสริม                   |
|    | ย |                    |                                          |
|    | ท |                    | สถาบันกรรมการบริษัทไทย                      |
|    | ว |                    |                                          |
|    | ีช |                    |                                          |
|    | ัย |                    |                                          |
|    | จ |                    |                                          |
|    | ิต |                    |                                          |
|    | ต |                    |                                          |
|    | ส |                    |                                          |
|    | ร |                    |                                          |
|    | ณ |                    |                                          |
|    | ช |                    |                                          |
|    | ัย |                    |                                          |
+----+---+--------------------+------------------------------------------+
| 4. | น |                    | - Certification of Completion of         |
|    | า |                    | Directors Certification Program (DCP     |
|    | ย |                    |                                          |
|    | อ |                    | 30/2003)                                 |
|    | ม |                    | จากสมาคมส่งเสริมสถาบันกรรมการบริษัทไทย        |
|    | ร |                    |                                          |
|    | ศ |                    | - Audit Committee Program (ACP 23/ 2008) |
|    | ัก |                    | จากสมาคมส่งเสริมสถาบัน                      |
|    | ดิ์ |                    |                                          |
|    | น |                    | กรรมการบริษัทไทย                           |
|    | พ |                    |                                          |
|    | ร |                    | - Role of Compensation Committee (RCC    |
|    | ัม |                    | 9/2009) จากสมาคมส่งเสริม                   |
|    | ภ |                    |                                          |
|    | า |                    | สถาบันกรรมการบริษัทไทย                      |
|    |   |                    |                                          |
|    |   |                    | - หลักสูตรจิตวิทยาความมั่นคง รุ่นที่ 31            |
|    |   |                    |                                          |
|    |   |                    | - หลักสูตรนักบริหาร ชั้นสูงรุ่นที่ 7                |
|    |   |                    |                                          |
|    |   |                    | - วิทยาลัยป้องกันราชอาณาจักร วปรอ. รุ่น 399     |
+----+---+--------------------+------------------------------------------+
| 5. | น |                    | - Certification of Completion of         |
|    | า |                    | Directors Certification Program          |
|    | ย |                    |                                          |
|    | เ |                    | (DCP20/2002) จากสมาคมส่งเสริมสถาบัน         |
|    | ท |                    | กรรมการบริษัทไทย                           |
|    | พ |                    |                                          |
|    | ร |                    | - Audit Committee Program (ACP 8/2005)   |
|    | ุ่ง |                    | จากสมาคมส่งเสริมสถาบัน                      |
|    | ธ |                    |                                          |
|    | น |                    | กรรมการบริษัทไทย                           |
|    | า |                    |                                          |
|    | ภ |                    | - Capital Market Academy (CMA 4/2007)    |
|    | ิร |                    | จากสถาบันวิทยาลัยตลาดทุน                     |
|    | ม |                    |                                          |
|    | ย์ |                    | - Chartered Director Class (CDC 3/2008)  |
|    |   |                    | จากสมาคมส่งเสริมสถาบัน                      |
|    |   |                    |                                          |
|    |   |                    | กรรมการบริษัทไทย                           |
|    |   |                    |                                          |
|    |   |                    | - Role of Compensation Committee (RCC    |
|    |   |                    | 9/2009) จากสมาคมส่งเสริม                   |
|    |   |                    |                                          |
|    |   |                    | สถาบัน กรรมการบริษัทไทย                     |
+----+---+--------------------+------------------------------------------+
| 6. | น |                    | - Director Accreditation Program (DAP    |
|    | า |                    | 63/2007) จากสมาคมส่งเสริม                  |
|    | ย |                    |                                          |
|    | ว |                    | สถาบันกรรมการบริษัทไทย                      |
|    | ีร |                    |                                          |
|    | ะ |                    | - Director Certification Program (DCP    |
|    | ศ |                    | 91/2007) จากสมาคมส่งเสริม                  |
|    | ัก |                    |                                          |
|    | ดิ์ |                    | สถาบันกรรมการบริษัทไทย                      |
|    | ว |                    |                                          |
|    | ห |                    |                                          |
|    | า |                    |                                          |
|    | ว |                    |                                          |
|    | ิศ |                    |                                          |
|    | า |                    |                                          |
|    | ล |                    |                                          |
+----+---+--------------------+------------------------------------------+
| 7. | น |                    | - Certification of Completion of         |
|    | า |                    | Directors Certification Program          |
|    | ย |                    |                                          |
|    | ว |                    | (DCP 36/2003)                            |
|    | ุฒ |                    | จากสมาคมส่งเสริมสถาบันกรรมการบริษัทไทย        |
|    | ิพ |                    |                                          |
|    | ล |                    | - Audit Committee Program (ACP 7/2005)   |
|    | ส |                    | จากสมาคมส่งเสริมสถาบัน                      |
|    | ุร |                    |                                          |
|    | ิย |                    | กรรมการบริษัทไทย                           |
|    | า |                    |                                          |
|    | ภ |                    |                                          |
|    | ิว |                    |                                          |
|    | ัฒ |                    |                                          |
|    | น์ |                    |                                          |
+----+---+--------------------+------------------------------------------+
| 8. | น |                    | - Director Accreditation Program (DAP    |
|    | า |                    | 26/2004) จากสมาคมส่งเสริม                  |
|    | ย |                    |                                          |
|    | ธ |                    | สถาบันกรรมการ บริษัทไทย                     |
|    | ีร |                    |                                          |
|    | ช |                    | - Finance for Non-Finance Directors (FND |
|    | ัย |                    | 14 / 2004) จากสมาคม                      |
|    | ป |                    |                                          |
|    | ัญ |                    | ส่งเสริมสถาบันกรรมการบริษัทไทย                |
|    | จ |                    |                                          |
|    | ท |                    |                                          |
|    | ร |                    |                                          |
|    | ัพ |                    |                                          |
|    | ย์ |                    |                                          |
+----+---+--------------------+------------------------------------------+
| 9. | น |                    | - Director Accreditation Program (DAP    |
|    | า |                    | 4/2003) จาก สมาคมส่งเสริม                  |
|    | ง |                    |                                          |
|    | จ |                    | สถาบันกรรมการ บริษัทไทย                     |
|    | ง |                    |                                          |
|    | จ |                    | - Finance for Non-Finance Directors      |
|    | ิต |                    | (FND14/2004) จาก สมาคมส่งเสริม             |
|    | ต์ |                    |                                          |
|    | ฐ |                    | สถาบันกรรมการ บริษัทไทย                     |
|    | ป |                    |                                          |
|    | น |                    |                                          |
|    | า |                    |                                          |
|    | ง |                    |                                          |
|    | ก |                    |                                          |
|    | ูร |                    |                                          |
+----+---+--------------------+------------------------------------------+
| ลำ | ร |                    | หลักสูตรที่เข้ารับการอบรม                      |
| ดับ | า |                    |                                          |
|    | ย |                    |                                          |
|    | ช |                    |                                          |
|    | ื่อ |                    |                                          |
+----+---+--------------------+------------------------------------------+
| 1  | น |                    | - Certification of Completion of         |
| 0. | า |                    | Directors Certification Program          |
|    | ย |                    |                                          |
|    | ท |                    | (DCP 23/2002)                            |
|    | ิฆ |                    | จากสมาคมส่งเสริมสถาบันกรรมกาบริษัทไทย         |
|    | ัม |                    |                                          |
|    | พ |                    | - Finance for Non-Finance Directors (FND |
|    | ร |                    | 4 /2003) จาก                             |
|    | เ |                    |                                          |
|    | ป |                    | สมาคมส่งเสริมสถาบันกรรมการบริษัทไทย           |
|    | ล |                    |                                          |
|    | ่ง |                    |                                          |
|    | ศ |                    |                                          |
|    | ร |                    |                                          |
|    | ีส |                    |                                          |
|    | ุข |                    |                                          |
+----+---+--------------------+------------------------------------------+
| 1  | น |                    | - Certification of Completion of         |
| 1. | า |                    | Directors Certification Program          |
|    | ย |                    |                                          |
|    | พ |                    | (DCP 22/2002)                            |
|    | ิเ |                    | จากสมาคมส่งเสริมสถาบันกรรมการบริษัทไทย        |
|    | ช |                    |                                          |
|    | ษ |                    | - Certification of Completion of         |
|    | ฐ |                    | Directors Certification Program          |
|    | ศ |                    |                                          |
|    | ุภ |                    | (DCP 27/2003)                            |
|    | ก |                    | จากสมาคมส่งเสริมสถาบันกรรมการบริษัทไทย        |
|    | ิจ |                    |                                          |
|    | จ |                    | - Finance for Non-Finance Directors (FND |
|    | า |                    | 4 /2003) จาก                             |
|    | น |                    |                                          |
|    | ุส |                    | สมาคมส่งเสริมสถาบันกรรมการบริษัทไทย           |
|    | ัน |                    |                                          |
|    | ติ์ |                    | - Audit Committee Program (ACP 21 /2007) |
|    |   |                    | จาก สมาคมส่งเสริม                          |
|    |   |                    |                                          |
|    |   |                    | สถาบันกรรมการบริษัทไทย                      |
+----+---+--------------------+------------------------------------------+
| 1  | น |                    | - Certification of Completion of         |
| 2. | า |                    | Directors Certification Program          |
|    | ง |                    |                                          |
|    | ย |                    | (DCP 32/2003)                            |
|    | ุพ |                    | จากสมาคมส่งเสริมสถาบันกรรมการบริษัทไทย        |
|    | า |                    |                                          |
|    | เ |                    |                                          |
|    | ต |                    |                                          |
|    | ช |                    |                                          |
|    | ะ |                    |                                          |
|    | ไ |                    |                                          |
|    | ก |                    |                                          |
|    | ร |                    |                                          |
|    | ศ |                    |                                          |
|    | รี |                    |                                          |
+----+---+--------------------+------------------------------------------+
| 1  | น |                    | - Director Accreditation Program (DAP    |
| 3. | า |                    | 4/2003) จาก สมาคมส่งเสริม                  |
|    | ย |                    |                                          |
|    | ค |                    | สถาบันกรรมการ บริษัทไทย                     |
|    | ัม |                    |                                          |
|    | ภ |                    | - Certification of Completion of         |
|    | ีร์ |                    | Directors Certification Program          |
|    | จ |                    |                                          |
|    | อ |                    | (DCP48/2004)                             |
|    | ง |                    | จากสมาคมส่งเสริมสถาบันกรรมการบริษัทไทย        |
|    | ธ |                    |                                          |
|    | ุร |                    |                                          |
|    | ะ |                    |                                          |
|    | ก |                    |                                          |
|    | ิจ |                    |                                          |
+----+---+--------------------+------------------------------------------+
| 1  | น |                    | - Certification of Completion of         |
| 4. | า |                    | Directors Certification Program          |
|    | ย |                    |                                          |
|    | โ |                    | (DCP 71/2006)                            |
|    | อ |                    | จากสมาคมส่งเสริมสถาบันกรรมการบริษัทไทย        |
|    | ภ |                    |                                          |
|    | า |                    | - Finance for Non-Finance Directors (FND |
|    | ส |                    | 24 /2005) จาก                            |
|    | ศ |                    |                                          |
|    | ร |                    | สมาคมส่งเสริมสถาบันกรรมการบริษัทไทย           |
|    | ีพ |                    |                                          |
|    | ย |                    |                                          |
|    | ัค |                    |                                          |
|    | ฆ์ |                    |                                          |
+----+---+--------------------+------------------------------------------+

10.4.4ปฐมนิเทศกรรมการใหม่

ในกรณีมีกรรมการเข้าใหม่
บริษัทได้กำหนดแนวปฏิบัติเกี่ยวกับการเตรียมความพร้อมในการปฏิบัติหน้าที่กรรมการบริษัท
เพื่อให้กรรมการเข้ารับตำแหน่งสามารถปฏิบัติหน้าที่ได้ทันที โดยมีเลขานุการบริษัทเป็นผู้ประสานงาน
ในด้านต่างๆดังนี้

1)  ประสานงานในการให้ข้อมูลเกี่ยวกับบริษัทในด้านกฎหมายและอื่นๆ อาทิเช่น ข้อบังคับบริษัท
    วัตถุประสงค์บริษัท โครงสร้างองค์กร จรรยาบรรณทางธุรกิจของคณะกรรมการบริษัท เป็นต้น

2)  จัดให้มีการพบปะกับประธานกรรมการบริษัท คณะกรรมการบริษัท
    คณะกรรมการชุดย่อยและผู้บริหาร ของบริษัท
    เพื่อรับทราบข้อมูลเกี่ยวกับการดำเนินธุรกิจของบริษัท

10.5 การดูแลเรื่องการใช้ข้อมูลภายใน

บริษัทได้ระบุข้อกำหนดเกี่ยวกับขอบเขตการเปิดเผยข้อมูลภายในให้แก่บุคคลนอกไว้ในจรรยาบรรณทางธุรกิจทั้งของกรรมการบริหารและพนักงาน
ในส่วนของจรรยาบรรณทางธุรกิจของพนักงาน บริษัทจัดทำไว้ในคู่มือพนักงาน
ซึ่งจะมอบให้แก่พนักงานเมื่อแรกเข้าทำงาน
และเพื่อให้เกิดความมั่นใจว่าพนักงานได้ปฏิบัติตามข้อกำหนดอย่างถูกต้อง
บริษัทได้กำหนดให้ผู้บังคับบัญชาและฝ่ายบริหารทรัพยากรมนุษย์ดูแลการใช้ข้อมูลของพนักงานในเบื้องต้น

สำหรับการรายงานการเปลี่ยนแปลงการถือครองหลักทรัพย์ของคณะกรรมการต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
บริษัทกำหนดให้กรรมการทุกท่านมีหน้าที่แจ้งเรื่องการเปลี่ยนแปลงการถือครองหลักทรัพย์ของบริษัททันที
โดยผ่านทางแผนกนักลงทุนสัมพันธ์ สังกัดสำนักกรรมการ
เพื่อจัดทำรายงานส่งให้สำนักงานคณะกรรมการกำกับหลักทรัพย์และตลาดหลักทรัพย์
รวมถึงการจัดทำบันทึกการเปลี่ยนแปลงและสรุปจำนวนหลักทรัพย์ของคณะกรรมการเป็นรายบุคคลเพื่อนำเสนอให้แก่คณะกรรมการบริษัททราบในการประชุมทุกครั้ง

บริษัทมีการวางระบบข้อมูลของบริษัท โดยกำหนดลำดับความสำคัญ
และอำนาจของผู้ที่สามารถพิจารณาตรวจสอบแก้ไขข้อมูลเป็นลำดับขั้นตอนที่ชัดเจน
โดยมีฝ่ายสารสนเทศที่ทำหน้าที่ดูแลตรวจสอบความครบถ้วน ถูกต้องอยู่เสมอ
นอกจากนั้นยังมีฝ่ายตรวจสอบภายในคอยสุ่มตรวจอยู่เป็นระยะๆ อีกชั้นหนึ่งด้วย

10.6 จรรยาบรรณทางธุรกิจ

คณะกรรมการบริษัทจัดให้มีจรรยาบรรณทางธุรกิจของคณะกรรมการบริษัทและของพนักงาน
เพื่อเป็นแนวทางปฏิบัติให้สอดคล้องกับหลักการกำกับดูแลกิจการที่ดี เพื่อประโยชน์ต่อบริษัท ผู้ถือหุ้น
กรรมการ พนักงาน และผู้มีส่วนได้เสียอื่นๆ

10.7 ด้านบุคคลากร

จากวิสัยทัศน์ของบริษัท อันได้แก่ การเป็นผู้นำในการพัฒนาที่พักอาศัยในเมือง ด้วยการสร้างสรรค์
และส่งมอบคุณค่าแบบบูรณาการแก่ผู้มีส่วนได้เสียในการดำเนินงาน
เพื่อนำไปสู่การพัฒนาและการเติบโตอย่างยั่งยืน
บริษัทจึงได้ให้ความสำคัญต่อการพัฒนาบุคลากรซึ่งถือเป็นส่วนหนึ่งของผู้มีส่วนได้เสียของบริษัท
โดยมีพันธกิจในการเสริมสร้างคุณภาพชีวิต ความรู้ และความสามารถ เพื่อความสุข ความก้าวหน้า
และความมั่นคง ภายใต้วัฒนธรรมที่ “ห่วงใยและแบ่งปัน” เพื่อมุ่งสู่ “องค์กรแห่งคุณค่า” ดังนี้

10.7.1 การบริหารจัดการ

  บริษัทมีนโยบายการบริหารจัดการด้านบุคลากรที่เป็นหนึ่งเดียวกันสำหรับพนักงานของบริษัทและบริษัทในเครือทั้งหมด
  ทั้งนี้ เพื่อให้เกิดความเป็นเอกภาพในการกำหนดทิศทางและการบริหารจัดการ
  ทั้งพนักงานส่วนหน้า (Front Line) เช่น สายงานบริหารงานขาย สายงานบริหารโครงการ
  สายงานบริหารแบรนด์และการตลาด และพนักงานส่วนสนับสนุน (Back Office) เช่น
  สายงานบัญชี/การเงิน กฎหมาย ธุรการ
  ซึ่งเป็นไปตามแผนภูมิกลยุทธ์ที่กำหนดโดยคณะกรรมการบริษัท ซึ่งมีประธานกรรมการบริหาร และ
  ประธานเจ้าหน้าที่บริหาร เป็นผู้กำกับดูแลให้เป็นไปตามแนวทางที่กำหนด
  โดยมีสำนักทรัพยากรมนุษย์เป็นหน่วยงานกลางดำเนินการตามแผนงานและแนวทางที่กำหนดไว้
  เพื่อให้สอดคล้องและเอื้อให้เป้าหมายของแต่ละสายงานบรรลุผล

10.7.2 การส่งเสริมค่านิยมองค์กร (Core Value)

  บริษัทได้พัฒนาบุคลิกลักษณะของพนักงานในองค์กรที่มีความเหมาะสมสอดคล้องกับสไตล์การทำงานตามวิสัยทัศน์มาเป็นเวลากว่า
  21 ปี จนได้ค่านิยมองค์กร (Core value) ภายใต้วิถี “CLASSIC”
  และใช้เป็นแนวทางในการพัฒนาบุคลากรทุกสายงาน
  รวมถึงกำหนดเป็นแนวทางที่ใช้ในการรับพนักงานใหม่ขององค์กรด้วย

ค่านิยมองค์กร “CLASSIC”

Collaboration ร่วมมือร่วมใจ

Lateral Thinking คิดนอกกรอบ

Alliance ปิยมิตร

Speed รวดเร็ว

Service Minded ใจบริการ

Integrity คุณธรรม

Cost Awareness การตระหนักถึงต้นทุน

“CLASSIC” เป็นส่วนสำคัญในการสนับสนุนวิสัยทัศน์และกลยุทธ์องค์กรให้บรรลุเป้าหมาย
บริษัทได้ตอกย้ำด้วยการถ่ายทอดและแลกเปลี่ยนประสบการณ์เพื่อสร้างความรู้ความเข้าใจถึงแก่นแท้ของ
“CLASSIC” ให้กับพนักงานและผู้บริหารอย่างต่อเนื่อง โดยมีผู้บริหารระดับสูงเป็นแบบอย่าง
ตลอดจนกำหนดบทบาทของพนักงานทุกระดับในองค์กรดังนี้

บริษัทตระหนักดีว่า ในการผลักดันให้พนักงานเข้าถึงหัวใจของ CLASSIC อย่างแท้จริง
จำเป็นต้องมีกิจกรรมที่เป็นรูปธรรมและสามารถจับต้องได้ ดังนั้นในปี 2553
บริษัทจึงได้กำหนดกิจกรรมที่บ่มเพาะและตอกย้ำในเรื่องของ CLASSIC
และถ่ายทอดจากผู้บริหารระดับสูงไปจนถึงพนักงานทุกคน
รวมทั้งมีการแสดงความชื่นชมพนักงานที่แสดงออกถึง CLASSIC DNA อย่าง โดดเด่น ดังนี้

การจัด Executive Sharing โดย CLASSIC Ambassador
จะเป็นผู้แบ่งปันแนวปฏิบัติที่กลั่นกรองจากประสบการณ์ที่มีคุณค่าทั้งด้านการทำงานและการใช้ชีวิต
ซึ่งสอดคล้องกับค่านิยมองค์กร เพื่อให้ CLASSIC Agent นำไปประยุกต์ใช้
รวมถึงนำความรู้และประสบการณ์ที่ได้รับไปถ่ายทอดให้กับ CLASSIC Member
ส่งผลให้เกิดการกระจายองค์ความรู้ทั่วทั้งองค์กร

CLASSIC Agent : ผู้บริหารระดับกลาง

การจัดกิจกรรม CLASSIC@Operation Meeting โดย CLASSIC Agent
จะร่วมถ่ายทอดเหตุการณ์ต่างๆ ที่เกิดขึ้นในกระบวนการทำงานทั้งที่เป็น Success Story และ
Lesson Learnt รวมทั้งร่วมกันคิดนวัตกรรมต่างๆ เพื่อปรับปรุง พัฒนากิจกรรมหลักขององค์กร
การเรียนรู้ร่วมกัน โดยใช้เหตุการณ์ในกิจกรรมหลักเชื่อมโยงกับพฤติกรรม CLASSIC
และแบ่งปันแลกเปลี่ยนความเห็นร่วมกัน เช่น กิจกรรมงานขาย
ที่มีการแบ่งหน้าที่ความรับผิดชอบที่ชัดเจนทั้งในระดับผู้บริหารและระดับปฏิบัติการ
ซึ่งพฤติกรรมที่แสดงออกจะสะท้อนถึง CLASSIC DNA ทั้งในเรื่องของ Collaboration หรือ
ความร่วมมือร่วมใจ ผ่านการประสานงานระหว่างฝ่ายต่างๆ อย่างดียิ่ง และในด้าน Service
Minded และ Speed คือการที่ผู้บริหารและพนักงานทุกคนต่างมีความมุ่งมั่น ตั้งใจ
ในการส่งมอบบริการที่ดีและรวดเร็ว เพื่อสร้างความพึงพอใจสูงสุดแก่ลูกค้า ด้าน Integrity
ได้แก่ ความรับผิดชอบในบทบาทและหน้าที่ของตน เพื่อปฏิบัติงานให้สำเร็จตามเป้าหมายที่กำหนด

CLASSIC Member : พนักงานทุกคน

การจัดกิจกรรม สุขใจเพราะมี CLASSIC โดย CLASSIC Agent และ CLASSIC Member
ร่วมบอกเล่าความสุขที่ได้รับจากการทำงานด้วยพฤติกรรม CLASSIC
ในบริษัทผ่านโปสการ์ดส่งถึงผู้บริหาร

การแสดงความชื่นชมพนักงานที่แสดงออกถึง CLASSIC DNA อย่างโดดเด่น

-   ด้านการให้บริการ (Service Minded)
    จัดให้มีการมอบเกียรติบัตรให้แก่พนักงานที่ให้บริการแก่ลูกค้าและสามารถสร้างความประทับใจจนกระทั่งลูกค้าส่งจดหมาย
    หรือโทรศัพท์เข้ามาแสดงความชื่นชมต่อผู้บริหาร

-   ด้านความซื่อสัตย์ (Integrity) โดยมอบเกียรติบัตรให้แก่พนักงานที่ทำความดี เช่น
    เก็บทรัพย์สินส่งคืนเจ้าของ เป็นต้น

10.7.3 การเตรียมผู้สืบทอด (Succession Plan)

  ในปี 2553 บริษัทวางแผนพัฒนาผู้สืบทอดตำแหน่ง (Successor) เพื่อพัฒนาความรู้
  ความสามารถสำหรับรองรับการเจริญเติบโตขององค์กรตามวิสัยทัศน์ที่วางไว้
  รวมถึงรองรับความก้าวหน้าในตำแหน่งหน้าที่การงาน โดยกำหนดหลักสูตรสำหรับผู้บริหาร
  ซึ่งประกอบไปด้วย 3 ปัจจัย คือ

-   Task Management : หลักสูตรการบริหารโครงการ

  การเพิ่มพูนความรู้ ความสามารถด้านการบริหารจัดการ เพื่อทราบถึงเทคนิค
  วิธีการบริหารงานให้บรรลุเป้าหมาย รวมถึงการพัฒนาปรับปรุงงานอย่างต่อเนื่อง

-   People Management : หลักสูตร DISC สำหรับการบริหารทีมงาน, Executive
    Sharing

  การเสริมสร้างภาวะผู้นำ และเพิ่มพูนความรู้ ความสามารถด้านการบริหารทีมงาน
  เพื่อเข้าใจถึงพฤติกรรม บุคลิก ลักษณะ แรงบันดาลใจในการทำงานของสมาชิกในทีม
  เพื่อโน้มน้าวจูงใจให้สมาชิกมีพลังในการทำงาน

-   Thinking Skill : หลักสูตร Situation Management

  การเพิ่มพูนความรู้ ทักษะด้านการคิดอย่างเป็นระบบ
  และวางแผนกลยุทธ์แนวสร้างสรรค์ได้อย่างมีหลักการ
  รวมถึงพัฒนาทักษะการหาสาเหตุของปัญหาและปัจจัยสำคัญเพื่อใช้ประกอบการตัดสินใจ

ทั้งนี้ ผู้บริหารยังได้มอบหมายโครงการพิเศษ (Project Assignment)
เพื่อขยายขีดความสามารถของกลุ่มผู้สืบทอดตำแหน่งให้ได้มีโอกาสในการคิดสร้างสรรค์นวัตกรรมใหม่ๆ
โดยนำเสนองานต่อผู้บริหารระดับสูงและได้รับคำแนะนำสำหรับนำไปปรับใช้ในโครงการต่อไป

10.7.4. การดูแลพนักงาน

  บริษัทเล็งเห็นถึงความสำคัญของพนักงานว่าเป็นผู้มีบทบาทสำคัญในการขับเคลื่อนให้บริษัทเติบโตอย่างมีประสิทธิภาพและยั่งยืน
  จึงได้พยายามหาแนวทางในการสนับสนุนพนักงานให้สามารถทำงานได้อย่างเต็มประสิทธิภาพเพื่อผลสำเร็จของงาน
  โดยแบ่งออกได้ดังนี้

-   ความสมดุลระหว่างชีวิตและงาน ชีวอนามัย
    การจัดสถานที่และความพร้อมของเครื่องมือในการทำงาน

  บริษัทให้ความสำคัญกับการปรับสมดุลระหว่างงาน ส่วนตัว ครอบครัว และสังคม (Work Life
  Balance) ทั้งยังใส่ใจกับสวัสดิภาพความเป็นอยู่ของพนักงานด้วยการจัดการด้านประกันสุขภาพ
  ให้ความคุ้มครองในรูปสวัสดิการ สิทธิประโยชน์ เกี่ยวกับการประกันชีวิต การประกันอุบัติเหตุ
  โดยพิจารณาจากความต้องการพื้นฐาน และวิถีชีวิต (Lifestyle) การตรวจร่างกาย
  การจัดให้มีคณะกรรมการสวัสดิการ
  ซึ่งเลือกตั้งจากพนักงานที่ทำหน้าที่ให้คำแนะนำและแสดงความเห็นด้านการจัดสรรสวัสดิการของพนักงานเพื่อคอยดูแลและส่งเสริมคุณค่าของบุคลากร
  มีเครื่องมือและอุปกรณ์ในการปฏิบัติงานอย่างเพียงพอ
  การจัดสถานที่ที่คำนึงถึงสวัสดิภาพอนามัยและความปลอดภัยในการทำงานของพนักงานตามที่กฎหมายกำหนดทุกประการ
  รวมถึงสร้างจิตสำนึกในด้านความปลอดภัยในการทำงานตลอดเวลา
  จัดเตรียมระบบป้องกันภัยและความพร้อมด้านอุปกรณ์ความปลอดภัยต่างๆ ที่พร้อมใช้งานอยู่เสมอ
  เช่น สัญญาณเตือนภัย ถังดับเพลิง ไฟฉุกเฉิน เป็นต้น พร้อมทั้งจัดให้มีการซ้อมหนีไฟ
  และป้องกันอัคคีภัยประจำปี ทั้งภาคทฤษฎี และปฏิบัติ

-   จริยธรรมและคุณธรรม

  นอกเหนือจากการดำเนินงานตามเป้าหมาย
  บริษัทยังมุ่งส่งเสริมเรื่องจริยธรรมและคุณธรรมของพนักงาน
  ตลอดจนสร้างโอกาสให้พนักงานเข้าร่วมทำกิจกรรมความดีในรูปแบบต่างๆ
  อย่างต่อเนื่องตามความสมัครใจ
  เพื่อเป็นการกระตุ้นจิตสำนึกที่ดีให้เกิดขึ้นและขยายผลไปยังบุคคลอื่นๆ โดยในปี 2553
  บริษัทได้เสริมความรู้ด้านการใช้มาตรการทางวินัยอย่างสร้างสรรค์แก่หัวหน้างาน
  มีการจัดทำแบบทดสอบมาตรการทางวินัยเพื่อประชาสัมพันธ์ถึงกรณีศึกษาที่เกิดขึ้นจริงในองค์กรและผลกระทบ
  มีการประชาสัมพันธ์ผ่านสื่อต่างๆ ในองค์กร เพื่อเป็นแบบอย่างแก่พนักงานในองค์กรอีกด้วย

-   การสื่อสาร

  เนื่องจากหัวใจของการดำเนินธุรกิจที่มีลูกค้าเป็นศูนย์กลาง
  ต้องมีพนักงานเป็นผู้ขับเคลื่อนเจตนารมณ์เหล่านั้น
  จึงถือเป็นความสำคัญที่องค์กรต้องดูแลพนักงานให้สามารถทำงานได้อย่างเต็มความสามารถ
  มีความสุข และมีพลังแห่งความมุ่งมั่นในการทำหน้าที่ของตนเอง มีระบบการสื่อสารระหว่างองค์กร
  และผู้บริหารที่มีคุณภาพด้วย LPN News วารสารข่าวภายในองค์กร
  เพื่อสื่อสารความคาดหวังและข้อมูลข่าวสารต่างๆ
  ช่วยลดช่องว่างทางการสื่อสารระหว่างองค์กรกับพนักงานควบคู่ไปกับการจัดกิจกรรมผู้บริหารพบพนักงานอย่างต่อเนื่อง
  เพื่อสร้างความผูกพันระหว่างพนักงานและองค์กรเสมือนชุมชนหนึ่งที่มีความรัก ความเข้าใจ
  ความอาทรห่วงใยกันและกันดุจครอบครัวใหญ่
  ซึ่งความผูกพันที่ดีภายในองค์กรจะนำไปสู่การแสดงออกของพนักงานถึงความเอาใจใส่และห่วงใยต่อลูกค้าต่อไป

- ความผูกพันต่อองค์กร

  หัวหน้างานแต่ละระดับมีบทบาทในการรับทราบความคิดเห็นของพนักงานที่มีต่องาน สภาพแวดล้อม
  เพื่อนร่วมงาน

  ระบบการจัดการความสมดุลในด้านต่างๆ โดยในแต่ละปี
  จะทำการสำรวจระดับความผูกพันที่พนักงานมีต่อองค์กร ความพึงพอใจใน ผลตอบแทน
  สภาพการจ้างงาน ค่านิยม ผู้ร่วมงาน หัวหน้างาน โอกาสการเรียนรู้ เติบโต
  และรายงานผลต่อผู้บริหารสูงสุดรวมถึงเสนอแผนงานเพื่อพัฒนาให้บุคลากรทำงานด้วยความสุขและมีคุณภาพชีวิตที่ดี
  และมีความผูกพันที่ดีกับองค์กร

10.7.5 การพัฒนาและการอบรม

  บริษัทจัดทำแผนพัฒนาบุคลากร เพื่อเพิ่มขีดความสามารถตามลักษณะงาน (Functional
  Competency) และตำแหน่งงาน (Managerial Competency) ซึ่งจะช่วยสนับสนุนวิสัยทัศน์
  พันธกิจ และกลยุทธ์องค์กรให้บรรลุตามที่ตั้งเป้าหมายไว้ ทั้งนี้
  บริษัทออกแบบกระบวนการเรียนรู้เพื่อเพิ่มประสิทธิภาพของการฝึกอบรมและพัฒนา
  ซึ่งจะช่วยให้เกิดผลสัมฤทธิ์ยิ่งขึ้น ด้วยการจัดอบรม การจัด sharing session
  เพื่อร่วมแลกเปลี่ยนประสบการณ์การนำเครื่องมือที่ได้จากการอบรมไปใช้
  การติดตามผลในรูปแบบต่าง ๆ เพื่อประเมินผลการฝึกอบรมและพัฒนา เช่น
  การสัมภาษณ์พฤติกรรมการทำงานจากหัวหน้างาน เพื่อนร่วมงาน หรือทีมงาน
  การประเมินในรูปแบบลูกค้าปริศนา (Mystery Shopper) รวมทั้ง
  การมอบหมายให้ผู้เข้าอบรมได้ทำงานพิเศษ (Special Assignment)
  เพื่อสร้างโอกาสให้พนักงานได้สร้างสรรค์แนวทางการทำงานใหม่ ๆ ต่อผู้บริหาร เป็นต้น
  โดยในปี 2553 บริษัทจัดอบรมและพัฒนา ดังนี้

แผนพัฒนาศักยภาพพนักงาน สายงานบริหารชุมชน

เพื่อเพิ่มพูนความรู้และทักษะด้านการบริหารอาคารชุด ทักษะการบริหารงานและทีมงาน
ซึ่งจะส่งผลให้บุคลากรมีความสามารถในการบริหารอาคารชุดให้เป็น “ชุมชนน่าอยู่”
โดยมีหลักสูตรต่าง ๆ คือ

-   Community Management Training Course
    หลักสูตรที่เตรียมความพร้อมให้กับพนักงานที่มีศักยภาพที่จะพัฒนาเป็นผู้จัดการชุมชน
    ให้มีความรู้ทั้งด้านกฎหมายอาคารชุด
    โดยครอบคลุมความรู้ที่จำเป็นสำหรับการบริหารชุมชนและตอบสนองกลยุทธ์ FBLES
    ทักษะการบริหารงาน และบริหารทีม
    เป็นหลักสูตรฝึกอบรมที่บริษัทพัฒนาขึ้นเองโดยใช้วิทยากรภายในเป็นส่วนใหญ่ หลักสูตร 170
    ชั่วโมง

-   มาตรฐานการบริการในงานบริหารชุมชน

-   การใช้งานระบบต่างๆ ในงานบริหารชุมชน

-   การบริหารเวลา (Focus : Time Management)

-   การกำหนดเป้าหมายและวางแผนงาน

-   การบริหารตามสถานการณ์ (Situation Management)

-   Executive Sharing ซึ่งเป็น Session ที่จัดขึ้นทุกเดือน โดยเชิญกรรมการบริษัท
    กรรมการบริหาร และผู้บริหารในองค์กรเป็นวิทยากร เพื่อแบ่งปันข้อคิด ความรู้
    ประสบการณ์สำหรับให้พนักงานนำไปประยุกต์ใช้

แผนพัฒนาศักยภาพพนักงาน สายงานขายและบริหารทรัพย์สิน

-   หลักสูตรการขายอย่างมืออาชีพ

-   หลักสูตรการฝึกสอนการขาย สำหรับหัวหน้างาน

-   Best Practice Sharing เป็นการแบ่งปันประสบการณ์งานขายเพื่อเรียนรู้ร่วมกัน

-   Mystery Shopper การประเมินพฤติกรรมการขายของเจ้าหน้าที่ขายทั้งด้านที่ทำได้ดี
    และด้านที่ควรพัฒนาเพิ่มเติม

-   Sales Consultant Recognition Award

แผนพัฒนาศักยภาพพนักงาน สายงานบริหารโครงการ

-   Knowledge & Experience Sharing เป็นการแบ่งปันความรู้
    และประสบการณ์ในงานบริหารโครงการ โดยสลับเปลี่ยนหมุนเวียน Speaker
    ทั้งภายในและภายนอก เพื่อจัดเก็บองค์ความรู้ที่สำคัญขององค์กร

แผนพัฒนาระดับบริหาร

-   Project Management

-   Situation Management

-   Executive Sharing

-   Sharing After Training
    หมายถึงการที่ผู้ที่ไปอบรมภายนอกกลับมาแบ่งปันความรู้ให้กับเพื่อนพนักงาน
    เพื่อกระจายความรู้สำหรับนำไปประยุกต์ใช้

หลักสูตรเปิดสำหรับพนักงานทุกระดับ

-   LPN Orientation

-   พลังแห่งการสื่อสาร

-   Sharing After Training

-   การใช้โปรแกรมคอมพิวเตอร์ เช่น Social Media Advance, Excel Advance, Power
    Point Advance, X-Mind & E-Book เป็นต้น

-   Shared Learning Forum เพื่อสนับสนุนการสร้างสมดุลด้านชีวิตและการทำงาน
    (Work-Life Balance) บริษัทจึงจัดหลักสูตรนี้ขึ้น
    โดยเชิญวิทยากรจากภายนอกมาร่วมแบ่งปันมุมมองในด้านต่าง ๆ อาทิ งานได้ผล คนเป็นสุข,
    The Top Secret, The Top Success, คิดบวก พิชิตความสำเร็จ เป็นต้น

10.7.6 จำนวนบุคลากร

โครงสร้างการบริหารจัดการด้านบุคลากรของบริษัทและบริษัทในเครือเป็นแบบรวมศูนย์เพื่อให้มีความเป็นเอกภาพ
และเป็นไปในทิศทางเดียวกันภายใต้การกำกับดูแลของประธานกรรมการบริหาร และ
ประธานเจ้าหน้าที่บริหาร พนักงานของทั้งเครือสามารถถ่ายโอนภาระความรับผิดชอบ
เพื่อการเติบโตก้าวหน้าได้ตลอดเวลา

ในปี 2553 เป็นปีที่บริษัทได้วางแผนเพิ่มอัตรากำลังเพื่อให้รองรับกับการเติบโตทางธุรกิจ
จากในช่วงท้ายของปี 2552 ที่มีพนักงานจาก 4 บริษัท ได้แก่ บริษัท แอล.พี.เอ็น.ดีเวลลอปเมนท์
จำกัด (มหาชน) บริษัท ลุมพินี พรอพเพอร์ตี้ มาเนจเมนท์ จำกัด บริษัท ลุมพินี โปรเจค
มาเนจเมนท์ เซอร์วิส จำกัด และบริษัท พรสันติ จำกัด รวม 701 คน ในปี 2553
ได้ปรับเพิ่มขึ้นเป็น 860 คน โดยแยกตามสายงานดังนี้

- สายงานพัฒนาธุรกิจ 37 คน

- สายงานบริหารแบรนด์และการตลาด 23 คน

- สายงานบัญชีและการเงิน 79 คน

- สายงานบริหารงานขาย 45 คน

- สายงานบริหารชุมชน 226 คน

- สายงานบริหารโครงการ 86 คน

- สายงานอำนวยการ 39 คน

- สำนักตรวจสอบ 6 คน

- สำนักทรัพยากรมนุษย์ 15 คน

- สายงานสนับสนุนงานบริหารชุมชน 91 คน

- สายงานบัญชีและการเงิน นิติบุคคล 40 คน

- สายงานบำรุงรักษานิติบุคคล 161 คน

- ฝ่ายบริหาร 12 คน

รวม 860 คน

บริษัทมีการจ่ายค่าตอบแทนในรูปแบบโบนัสประจำปีตามผลการปฏิบัติงาน
เพื่อเป็นการตอบแทนความทุ่มเท
ความร่วมมือร่วมใจของพนักงานทุกคนที่ช่วยผลักดันให้การดำเนินธุรกิจของบริษัทบรรลุเป้าหมาย ดังนี้

1. ค่าตอบแทน (เงินเดือน ค่าตอบแทนพิเศษ ครองชีพ โบนัส) 395,806,276 บาท

2. สวัสดิการ เงินกองทุน 52,849,617 บาท

3. การอบรมพัฒนา 8,000,000 บาท

รวม 456,655,893 บาท

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินรวมของ บริษัท แอล.พี.เอ็น.ดีเวลลอปเมนท์
จำกัด(มหาชน) และบริษัทย่อย ตลอดจนสารสนเทศทางการเงินที่ปรากฏในแบบรายงาน 56-1
และรายงานประจำปี ทั้งนี้งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยใช้นโยบายบัญชีที่เหมาะสม และถือปฏิบัติอย่างสม่ำเสมอ โดยใช้ดุลยพินิจอย่างระมัดระวัง
และประมาณการที่ดีที่สุดในการจัดทำรวมทั้งได้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทตระหนักถึงความสำคัญในด้านความถูกต้องและโปร่งใสของงบการเงิน
โดยจัดให้มีระบบควบคุมภายในที่เหมาะสม และมีประสิทธิภาพ
จัดให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
พร้อมทั้งคำอธิบายและการวิเคราะห์
เพื่อให้ความมั่นใจว่าการบันทึกข้อมูลทางบัญชีมีความถูกต้องครบถ้วนเพื่อประโยชน์สูงสุดของผู้ถือหุ้น
และนักลงทุนในการใช้งบการเงิน

ในการนี้คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
จำนวน 3 ท่าน โดยมีกรรมการตรวจสอบจำนวน 2 ท่าน
ที่มีความรู้และประสบการณ์ในด้านบัญชี-การเงิน ทำหน้าที่สอบทานนโยบายการบัญชี
และคุณภาพของรายงานทางการเงิน และระบบการควบคุมภายใน
ซึ่งความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบ
ซึ่งแสดงไว้ในแบบรายงาน 56-1 และรายงานประจำปีแล้ว

คณะกรรมการบริษัทมีความเห็นว่า ระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท
และบริษัทย่อย ณ. วันที่ 31 ธันวาคม พ.ศ. 2553

ปกรณ์ ทวีสิน

(นายปกรณ์ ทวีสิน)

ประธานกรรมการบริษัท

รายงานคณะกรรมการตรวจสอบ ประจำปี 2553

คณะกรรมการตรวจสอบบริษัท แอล.พี.เอ็น.ดีเวลลอปเมนท์ จำกัด (มหาชน)
ประกอบด้วยนายอมรศักดิ์ นพรัมภา เป็นประธาน มีนายเทพ รุ่งธนาภิรมย์ นายวีระศักดิ์ วหาวิศาล
เป็นกรรมการตรวจสอบ และเมื่อวันที่ 16 ธันวาคม 2553 คณะกรรมการบริษัทได้แต่งตั้งนายวุฒิพล
สุริยาภิวัฒน์ เป็นกรรมการตรวจสอบเพิ่มอีก 1 ท่าน ทั้ง 4 ท่านเป็นกรรมการอิสระ
ทรงคุณวุฒิด้านการบริหารองค์กรและด้านการเงิน ในปี 2553 มีการประชุมรวม 4 ครั้ง
และคณะกรรมการตรวจสอบเข้าประชุมครบ 100% สรุปสาระสำคัญในการปฏิบัติหน้าที่ ดังนี้

1) การสอบทานรายงานงบการเงิน รายไตรมาส ร่วมกับผู้บริหารและผู้สอบบัญชี
เพื่อพิจารณาข้อสังเกตจากการสอบทานงบการเงิน ได้มีการสอบถามและได้รับคำชี้แจง
พร้อมแสดงหลักฐานประกอบการจัดทำงบการเงินตามมาตรฐานการบัญชีและข้อกำหนดกฎหมาย
รวมทั้งการเปิดเผยหมายเหตุตามมาตรฐานบัญชีอย่างเพียงพอจนเป็นที่พอใจ
จึงให้ความเห็นชอบในรายงานงบการเงินดังกล่าว
และงบการเงินปีนี้มีการจัดทำข้อมูลและรายการบัญชี ให้สอดคล้องเป็นไปตาม International
Financial Reporting Standards ( IFRS) กล่าวคือ มีมาตรฐานการบัญชี 3 ฉบับ คือ
ฉบับที่ 18 (รายได้ ) ฉบับที่ 19 ( ผลประโยชน์พนักงาน ) และฉบับที่ 26 (
การบัญชีและการรายงานโครงการผลประโยชน์เมื่อเกษียณอายุ ) จะมีผลบังคับใช้ใน ปี 2554
ซึ่งบริษัทได้เริ่มใช้ปฏิบัติตั้งแต่วันที่ 1 มกราคม 2553
และทำการปรับปรุงรายการย้อนหลังของงบการเงินปี 2552

2) การสอบทานการบริหารความเสี่ยง ในระดับนโยบาย คณะกรรมการบริหารได้กำหนดแผนกลยุทธ์
และการจัดการความเสี่ยงไว้ในแผนธุรกิจระยะยาว 3 ปี และระยะสั้น 1 ปี
คณะกรรมการตรวจสอบติดตามการปฏิบัติงานของคณะกรรมการบริหารจากการดูรายงานการประชุมคณะกรรมการบริหารที่จัดทำ
สัปดาห์ละ 1 ครั้ง และให้คำแนะนำเพื่อลดความเสี่ยงในด้านธุรกิจ
อีกทั้งแนวทางการบริหารจัดการเพื่อก้าวสู่ความยั่งยืน อย่างต่อเนื่อง

3) การสอบทานการกำกับกิจการ
คณะกรรมการตรวจสอบได้ทบทวนการปฏิบัติตามข้อกำหนดของตลาดหลักทรัพย์แห่งประเทศไทย
และกฎหมายที่เกี่ยวกับการประกอบธุรกิจพัฒนาอสังหาริมทรัพย์ ผ่านทางรายงานการตรวจสอบภายใน
และรายงานทางการเงินทุกไตรมาส

  - มีการสอบทานรายการระหว่างกันของบริษัทแม่ กับบริษัทในเครือ
  พบว่ามีการเปิดเผยข้อมูลอย่างครบถ้วน เพียงพอ เช่น
  มีการจัดทำเอกสารสัญญาระหว่างกันถูกต้อง การรับชำระ
  และจ่ายเงินระหว่างกันตรงตามกำหนดนัดหมาย รวมถึงการกู้ยืมเงินระหว่างกัน
  มีการคิดอัตราดอกเบี้ยตามราคาตลาด มีการชำระดอกเบี้ยเงินกู้ยืมเป็นรายเดือน
  และจ่ายชำระคืนเงินต้นปีต่อปี

  - มีการสอบทานประสิทธิผลของระบบควบคุมภายใน โดยพิจารณาในเรื่องการดูแลทรัพย์สิน
  การรั่วไหล หรือการทุจริต การลดข้อผิดพลาดซ้ำซ้อน รวมทั้งความสิ้นเปลืองของทรัพยากร

  - มีการสอบทานประสิทธิภาพของการดำเนินธุรกรรมของบริษัท
  โดยมอบนโยบายให้ฝ่ายตรวจสอบภายในทำการสอบทานบางหน่วยงานเป็นการเฉพาะกิจ
  ซึ่งได้รับมอบหมายจากฝ่ายบริหาร เพื่อให้แน่ใจว่า มีความโปร่งใส และตรวจสอบได้

ผู้สอบบัญชี และรายงานตรวจสอบภายใน ให้ความเห็นสอดคล้องกันว่า ไม่พบจุดอ่อนที่มีนัยสำคัญ
อนึ่งด้านการกำกับกิจการที่ดีนั้น บริษัทได้รับการประเมิน เรื่องการกำกับดูแลกิจการในระดับ 4 (
ดีมาก ) 2 ปีที่ผ่านมา และระดับ 5 ( ดีเลิศ ) ในปีนี้
จากสมาคมส่งเสริมสถาบันกรรมการบริษัทไทย เป็นปีที่ 3 ติดต่อกัน

4) การกำกับดูแลงานตรวจสอบภายใน
คณะกรรมการตรวจสอบได้พิจารณาให้ความเห็นชอบแผนงานตรวจสอบภายในประจำปี
ซึ่งเน้นการตรวจระบบควบคุมภายในและรายงานเป็นรายไตรมาส ในปีนี้
หน่วยงานในองค์กรมีการจัดทำ Reprocess เพื่อให้มีการประหยัดด้านต้นทุน เวลา
และบุคลากรให้สอดคล้องกับ วัฒนธรรมหลักขององค์กร จากผลการสอบทาน พบว่า
ผลการดำเนินงานในภาพรวม บรรลุเป้าหมายตามที่องค์กรกำหนดไว้ นอกจากนี้
ยังได้สอบทานความเหมาะสมของกำลังพลและงบประมาณของหน่วยงานตรวจสอบ
รวมทั้งการพิจารณาความดีความชอบหัวหน้าหน่วยตรวจสอบ เป็นประจำทุกปี

5) การพิจารณาแต่งตั้งผู้สอบบัญชีประจำปี 2554
คณะกรรมการตรวจสอบได้ประเมินผลการปฏิบัติงาน และความเป็นอิสระของผู้สอบบัญชีรับอนุญาต
ในปีที่ผ่านมาและเห็นชอบในการเสนอรายชื่อผู้สอบบัญชีจากสำนักงานสอบบัญชี ดี ไอ เอ
เป็นผู้สอบบัญชีของบริษัท ในปีต่อไป และกำหนดค่าสอบบัญชี ประจำปี 2554
ต่อคณะกรรมการบริษัทเพื่อขออนุมัติต่อที่ประชุม ผู้ถือหุ้นในวันที่ 31 มีนาคม 2554

  ในนามคณะกรรมการตรวจสอบ

อมรศักดิ์ นพรัมภา

(นายอมรศักดิ์ นพรัมภา)

ประธานกรรมการตรวจสอบ

วันที่ 25 มกราคม 2554

รายงานความรับผิดชอบในการตรวจสอบงบการเงิน และการกำกับดูแลกิจการ

คณะกรรมการตรวจสอบได้ให้ความสำคัญกับการตรวจสอบกิจการ
ด้วยการเน้นเรื่องระบบควบคุมภายใน และการบริหารความเสี่ยงอย่างต่อเนื่อง
อีกทั้งยังให้ความสำคัญด้านบริหารการเงิน ด้วยการพิจารณารายงานงบการเงินเป็นรายไตรมาส
และให้มีการเปิดเผยข้อมูลอย่างเพียงพอ เหมาะสม มีการจัดทำตามมาตรฐานการบัญชีที่รับรองทั่วไป
ผู้สอบบัญชีมีวิธีการนำเสนอที่ชัดเจน มีเอกสารอ้างอิงครบถ้วนและมีอิสระในการนำเสนอข้อคิดเห็น
ข้อเสนอแนะที่เป็นประโยชน์ต่อผู้ใช้งบอย่างเพียงพอ เหมาะสม

คณะกรรมการตรวจสอบ เห็นว่า บริษัทมีการกำกับดูแลกิจการที่ดี
โดยได้คำนึงถึงกระบวนการตรวจสอบมาประกอบการพิจารณาด้วยแล้ว

รายงานของคณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทนได้รับการแต่งตั้งโดยคณะกรรมการบริษัท
มีวาระการดำรงตำแหน่งคราวละ 2 ปี
โดยกำหนดให้มีสัดส่วนของกรรมการอิสระมากกว่าครึ่งหนึ่งของกรรมการทั้งคณะซึ่งมีจำนวนรวมทั้งสิ้น
7 คน คณะกรรมการสรรหาและพิจารณาค่าตอบแทนได้รับการแต่งตั้งครั้งแรกเมื่อวันที่ 6 พฤศจิกายน
พ.ศ. 2551

ในปี 2553 คณะกรรมการสรรหาและพิจารณาค่าตอบแทนมีจำนวนกรรมการรวม 7 คน ประกอบด้วย

1. นายอมรศักดิ์ นพรัมภา ประธานกรรมการตรวจสอบและกรรมการอิสระ

2. นายทวีชัย จิตตสรณชัย รองประธานกรรมการและกรรมการอิสระ

3. นายเทพ รุ่งธนาภิรมย์ กรรมการตรวจสอบและกรรมการอิสระ

4. นายวีระศักดิ์ วหาวิศาล กรรมการตรวจสอบและกรรมการอิสระ

5. นายวุฒิพล สุริยาภิวัฒน์ กรรมการอิสระ

6. นายทิฆัมพร เปล่งศรีสุข ประธานเจ้าหน้าที่บริหาร

7. นายพิเชษฐ ศุภกิจจานุสันติ์ กรรมการบริหาร

คณะกรรมการสรรหาและพิจารณาค่าตอบแทนมีหน้าที่และความรับผิดชอบตามกฎบัตร
ซึ่งคณะกรรมการบริษัทได้พิจารณาให้ความเห็นชอบเมื่อวันที่ 18 ธันวาคม พ.ศ. 2551

ในปี 2553 คณะกรรมการสรรหาและพิจารณาค่าตอบแทนมีการประชุมรวมทั้งสิ้น 5 ครั้ง
โดยได้มีการพิจารณาเรื่องต่างๆ ตามบทบาทหน้าที่ที่ตราไว้ในกฎบัตร สรุปได้ดังนี้

1. การประเมินผลกรรมการประจำปี

  คณะกรรมการสรรหาและพิจารณาค่าตอบแทนได้จัดให้มีแบบประเมินกรรมการตั้งแต่ปี 2552
  ซึ่งประกอบด้วยแบบประเมินตนเองของกรรมการรายบุคคล
  โดยให้มีทั้งการประเมินตนเองและการประเมินโดยกรรมการท่านอื่นจำนวน 3 ราย
  แบบประเมินคณะกรรมการและแบบประเมินผู้บริหารระดับสูง
  มีการวิเคราะห์ผลการประเมินและนำเสนอรายงานสรุปผลการประเมินต่อคณะกรรมการบริษัท

  ในปี 2553 ได้ทำการปรับปรุงแบบประเมินในบางหัวข้อเพื่อให้เกิดความชัดเจน
  และเกิดความเข้าใจที่ถูกต้องตรงกันตามวัตถุประสงค์และความรับผิดชอบของกรรมการอย่างเป็นรูปธรรม
  และได้นำแบบประเมินที่ปรับปรุงใหม่มาใช้ในการประเมินกรรมการในปี 2553 ด้วย
  ผลจากการประเมินโดยภาพรวมถือว่ากรรมการมีการพัฒนาประสิทธิภาพตามบทบาทหน้าที่ดีขึ้นเปรียบเทียบกับปีที่ผ่านมา

2. การพิจารณาโครงสร้างค่าตอบแทนกรรมการ

  มีการทบทวนค่าตอบแทนของกรรมการตามบทบาทหน้าที่และความเหมาะสมตามคุณวุฒิ
  และความทุ่มเทของคณะกรรมการในการเสนอความคิดเห็น การติดตาม
  การรายงานผลการปฏิบัติงานตามพันธกิจที่วางไว้ในแต่ละปี
  ซึ่งก่อให้เกิดเป็นผลประกอบการของบริษัท
  จึงได้พิจารณาปรับปรุงวิธีการคำนวณบำเหน็จกรรมการให้สอดคล้องกับการจ่ายเงินปันผลให้แก่ผู้ถือหุ้น
  ซึ่งเป็นการสะท้อนการปฏิบัติหน้าที่ของกรรมการได้อย่างเป็นรูปธรรม

3. ค่าตอบแทนกรรมการ

  จากอดีตที่ผ่านมาบริษัทยังไม่เคยกำหนดหลักการพิจารณาค่าตอบแทนกรรมการบริษัทอย่างเป็นรูปธรรม
  คงมีเฉพาะการพิจารณาบำเหน็จกรรมการในแต่ละปี

  ในปี 2553
  จึงมีการวางแนวทางที่จะพิจารณาความเหมาะสมของอัตราค่าตอบแทนกรรมการทุกรอบ 3 ปี
  เพื่อให้เกิดความเป็นธรรมต่อกรรมการตามบทบาทหน้าที่ ภาระความรับผิดชอบ ความทุ่มเท
  โดยพิจารณาจากข้อมูลภายในองค์กร
  ผลประกอบการของบริษัทและจากรายงานการสำรวจค่าตอบแทนกรรมการของตลาดหลักทรัพย์แห่งประเทศไทยประกอบการพิจารณาเรื่องนี้
  โดยในปี 2553
  ได้ปรับปรุงอัตราค่าตอบแทนของตำแหน่งประธานกรรมการและรองประธานกรรมการเพื่อความเหมาะสม
  และจะมีการพิจารณาค่าตอบแทนกรรมการทั้งคณะซึ่งครบรอบ 3 ปี ในปี 2554 นี้ ต่อไป

4. การพิจารณาเรื่องต่างๆ ตามวาระปรกติ

  ในแต่ละปีคณะกรรมการสรรหาและพิจารณาค่าตอบแทนมีการพิจารณากลั่นกรองเรื่องต่างๆ
  เพื่อเสนอคณะกรรมการบริษัทพิจารณาอนุมัติตามระเบียบวาระการประชุมในแต่ละไตรมาส ดังนี้

-   พิจารณาการจ่ายเงินปันผลระหว่างกาล และการจ่ายโบนัสกลางปีแก่พนักงาน

-   พิจารณาการจ่ายโบนัสของพนักงานประจำปี

-   พิจารณาการจ่ายค่าตอบแทนพนักงานประจำปี

-   พิจารณาบำเหน็จประจำปี และค่าจ้างบริหารของกรรมการบริหารประจำปี

-   พิจารณารายชื่อและคุณสมบัติกรรมการที่ครบวาระเพื่อเสนอชื่อกลับเข้าดำรงตำแหน่ง

ในการปฏิบัติหน้าที่ของคณะกรรมการสรรหาและพิจารณาค่าตอบแทนตลอดปี 2553
ได้ใช้ความรอบคอบ การศึกษาข้อมูลเพิ่มเติมในเรื่องที่เกี่ยวข้องอย่างรอบด้าน
การแสดงความคิดเห็นของกรรมการแต่ละท่านอย่างเป็นอิสระและสร้างสรรค์ ทั้งนี้
เพื่อวางมาตรฐานและกำหนดเป็นแบบแผนและหลักปฏิบัติให้เกิดความชัดเจน โปร่งใส เป็นธรรม
ตามแนวทางการกำกับดูแลกิจการที่ดีและตรวจสอบขั้นตอนปฏิบัติได้
สามารถเป็นเครื่องมือให้คณะกรรมการบริษัทใช้ในการพิจารณาเรื่องที่มอบหมายให้คณะกรรมการชุดย่อยดำเนินการได้อย่างเชื่อมั่นและไว้วางใจ

อมรศักดิ์ นพรัมภา

  (อมรศักดิ์ นพรัมภา)

  ประธานกรรมการสรรหาและพิจารณาค่าตอบแทน

  วันที่ 1 มีนาคม 2554